filopoulos: Η ΒΙΑ ΜΕΣΑ ΚΑΙ ΕΞΩ ΑΠΟ ΤΑ ΕΛΛΗΝΙΚΑ ΓΗΠΕΔΑ +BINTEO.\nΗ ΒΙΑ ΜΕΣΑ ΚΑΙ ΕΞΩ ΑΠΟ ΤΑ ΕΛΛΗΝΙΚΑ ΓΗΠΕΔΑ +BINTEO.\nΟ ΧΟΥΛΙΓΚΑΝΙΣΜΟΣ ΕΞΕΛΙΧΘΗΚΕ ΣΕ ΣΥΓΚΡΟΥΣΗ ΣΥΜΜΟΡΙΩΝ\nΤΟ ΚΕΙΜΕΝΟ ΕΙΝΑΙ ΛΙΓΟ ΜΕΓΑΛΟ ΈΧΕΙ ΚΑΙ ΑΡΚΕΤΆ ΒΊΝΤΕΟ ΚΑΛΌ ΘΑ ΕΊΝΑΙ ΑΝ ΘΕΛΕΙΣ ΝΑ ΔΙΑΒΑΣΕΙΣ ΝΑ ΔΕΙΣ ΚΑΙ ΝΑ ΜΑΘΕΙΣ ΤΙ ΚΑΙ ΠΩΣ ΓΙΝΕΤΑΙ ΔΕΝ ΈΧΕΙΣ ΠΑΡΆ ΝΑ ΣΥΝΕΧΙΣΕΙΣ. ΔΙΑΦΟΡΕΤΙΚΑ ΠΑΡΕ ΕΝΑ ΚΑΦΕΔΑΚΙ ΚΑΤΣΕ ΣΤΟ ΜΠΑΛΚΟΝΙ ΣΟΥ ΚΑΙ ΑΠΟΛΑΦΣΕΤΟ.\nΟταν ασχολεισαι με τετοιο θεμα χρειάζεται πολλές ώρες και Αν μη τι άλλο να το έχει παρακολούθηση από κοντά άρχισα μια τέτοια προσπάθεια και πιστεύω πως κατι εκανα Δεν μιλάμε βέβαια πώς θα λύσω εγώ το θέμα της βίας τόσο μέσα όσο και έξω από τους αγωνιστικούς χώρους απλώς θέλω να δώσω μια γενική εικόνα της κατάστασης που επικρατεί και απο ποτε ΜΕ Ημερομηνίες και Γεγονότα .Οι αθλητικές εφημερίδες επίσης έχουν έναν σημαντικό ρόλο νομιμοποίησης της καφρίλας και του τυφλού οπαδισμού. χαρακτηριστικά είναι τα σχολεία σε ορισμένα βίντεο για να πάρετε μια γεύση πως σκεφτονται ορισμενοι και φαντάζονται τον αθλητισμο.\nΗ βία στα ελληνικά γήπεδα, έχει καταντήσει να θεωρείται σταθερά και δυστυχώς ένα πεδίο ευχολογίων και αυτονόητων προτάσεων από τους αρμόδιους που διαχρονικά "νίπτουν τας χείρας τους".....\nΟι «μισητοί αντίπαλοι» δίνουν πλέον ραντεβού σε άσχετα σημεία για να λύσουν τις διαφορές τους, που δεν οφείλονται κατ ανάγκην σε αγωνιστικούς παράγοντες. Λειτουργούν μεθοδικά και προγραμματισμένα, ενώ έχουν «εμπλουτίσει» και το οπλοστάσιό τους\nΣε σύγκρουση «οργανωμένων συμμοριών», που δεν οφείλεται κατ ανάγκη σε αγωνιστικούς παράγοντες και σε ενέργειες εν βρασμώ ψυχής, φαίνεται πως έχει μετεξελιχθεί το φαινόμενο του λεγόμενου «χουλιγκανισμού» τόσο στην Ελλάδα όσο και στο εξωτερικό.\nΟι «μισητοί αντίπαλοι» δίνουν πλέον ραντεβού για να λύσουν τις διαφορές τους ακόμη και σε άσχετα με αγώνες σημεία, λειτουργούν μεθοδικά και προγραμματισμένα, ενώ οι πιο σκληροπυρηνικοί διατηρούν επαφές μεταξύ τους, εκμεταλλευόμενοι τις νέες τεχνολογίες και το Διαδίκτυο. Στα χνάρια που χαράσσει το φαινόμενο στην υπόλοιπη Ευρώπη εντοπίζεται πλέον και στη χώρα μας ποιοτική αναβάθμιση της βίας, η οποία εμφανίζεται πιο επικίνδυνη και αμείλικτη.\nΤο «οπλοστάσιο» των ακραίων οπαδών -που απέχουν έτη φωτός από την έννοια του φιλάθλου- έχει εμπλουτιστεί με πιστόλια φωτοβολίδων, μαχαίρια, σπρέι, μίνι γκλομπ κ.λπ. Νέες μέθοδοι σύγκρουσης με τον «απόλυτο εχθρό» κάνουν την εμφάνισή τους, θέτοντας σε κίνδυνο τις ζωές και τις περιουσίες αθώων πολιτών, ενώ είναι γνωστές οι διαφοροποιήσεις και η δημιουργία υπό-ομάδων χούλιγκαν ακόμα και στο εσωτερικό ενός συνδέσμου.\nΕγκληματολόγοι και αναλυτές κάνουν λόγο για «αλλαγή εποχής» στα φαινόμενα που σχετίζονται με τη βία στον αθλητισμό. «Η πρακτική της βίας των οπαδών έχει μετεξελιχθεί σε χώρο εγκληματικής δράσης οργανωμένων εγκληματικών ομάδων (μαφίες) ή διαφόρων περιθωριακών συμμοριών», ξεκαθαρίζει με δήλωση-παρέμβασή του στο «Εθνος» ο εγκληματολόγος Γιάννης Πανούσης, καθηγητής σήμερα του Τμήματος Επικοινωνίας και ΜΜΕ του Πανεπιστημίου Αθηνών. «Μητέρα των μαχών» για τους Ελληνες εκφραστές του χουλιγκανισμού συνιστά βεβαίως κάθε αθλητικό ραντεβού μεταξύ των αιωνίων αντιπάλων Ολυμπιακός - Παναθηναϊκός.\nΕξαρση του «πολέμου»\nΜετά τα τραγικά γεγονότα του 1995 -όταν οπαδός μαχαιρώθηκε κι έχασε τη ζωή του σε συμπλοκές ύστερα από αγώνα μπάσκετ πλέι οφ στο γήπεδο της Γλυφάδας- ακολούθησε μια σχετικά σύντομη περίοδος «εκεχειρίας» με περιστασιακούς καβγάδες.\nΤην τελευταία, ωστόσο, 5ετία ο «πόλεμος» βρίσκεται σε έξαρση. Επεισόδια σημειώνονται συχνά σε διάφορες περιοχές, όπου οι «αιώνιοι αντίπαλοι» συναντώνται ύστερα από προγραμματισμένα -πολλές φορές- ραντεβού, ακόμη και χωρίς το πρόσχημα κάποιου αγώνα, για να συγκρουστούν.\nΣτο πλαίσιο της αναζωπύρωσης της κόντρας, οι επιθέσεις στα «κλαμπ» των οργανωμένων οπαδών (γραφεία των συνδέσμων) δίνουν και παίρνουν, ενώ οι θερμοκέφαλοι καταστρέφουν αυτοκίνητα, καταστήματα κ.λπ.\nΟι οργανωμένοι του Παναθηναϊκού έχουν μάλιστα να αντιμετωπίσουν και το... μέτωπο με τους οπαδούς της ΑΕΚ, που άνοιξε πριν από μερικά χρόνια, όταν επιτέθηκαν σε φιλάθλους της Ενωσης, οι οποίοι πήγαιναν στην κηδεία του πατέρα του Δημήτρη Χατζηχρήστου, επικεφαλής της «Ορίτζιναλ».\nΣυνεργασίες με ξένους χούλιγκαν, εξάπλωση της ποδοσφαιρικής -κατά βάση- βίας και σε άλλα αθλήματα, όπως βόλεϊ και μπάσκετ, οργάνωση και μεθοδικότητα. Είναι, μάλλον, εμφανές πως ο χουλιγκανισμός στην Ελλάδα έχει ξεπεράσει προ πολλού τη φάση της ενηλικίωσης κι έχει μπει σε άλλα μονοπάτια.\nΗ αδελφοποίηση συνδέσμων «γεννάει» συμμαχίες ακραίων οπαδών\nΓια «παγκοσμιοποίηση της ποδοσφαιρικής βίας» κάνουν λόγο πολλοί αναλυτές, αναφερόμενοι στο φαινόμενο της μεταφοράς χούλιγκαν από τη μια χώρα στην άλλη. Σήμερα, που τα σύνορα των κρατών έχουν, εν πολλοίς, «ξεπεραστεί» από την τεχνολογία και τις εξελίξεις, ο φανατισμός των γηπέδων φαίνεται πως... δεν μένει πίσω.\nΣτο πλαίσιο των αδελφοποιήσεων των συνδέσμων με αντίστοιχους του εξωτερικού, έχει εμφανιστεί τα τελευταία χρόνια και το φαινόμενο «συνεργασίας» των ακραίων οπαδών, με αποτέλεσμα τη μεταφορά τους από χώρα σε χώρα για να συνδράμουν τους... αδελφούς χούλιγκαν.\nΗ Ελλάδα δεν αποτελεί εξαίρεση στον χάρτη του... μεταφερόμενου χουλιγκανισμού. Στα μέσα Ιανουαρίου του 2006 εισαγόμενοι χούλιγκαν από τη Ρωσία, οπαδοί της ΤΣΣΚΑ Μόσχας, προσκεκλημένοι από τους οργανωμένους φιλάθλους του Ολυμπιακού, συμμετείχαν σε σύγκρουση με οπαδούς του Παναθηναϊκού στην περιοχή του Παγκρατίου.\nΗ συμπλοκή συνέβη με αφορμή έναν αγώνα βόλεϊ Παγκράτι - Παναθηναϊκός και παραμονές του ντέρμπι Ολυμπιακός - Παναθηναϊκός. Ηταν η πρώτη φορά που ξενόφερτοι χούλιγκαν συμμετείχαν σε εκτεταμένα επεισόδια στο κέντρο της Αθήνας.\nΟι «αδελφοποιήσεις» συνδέσμων αποτελούν πάγια τακτική μεταξύ οπαδών από διαφορετικές χώρες και λειτουργούν, όπως οι ίδιοι υποστηρίζουν, στο πλαίσιο δημοσίων σχέσεων, ενώ δεν έχουν, όπως ισχυρίζονται, καμία σχέση με τα περιστατικά βίας.\nΗδη από το 1995 οπαδοί του Παναθηναϊκού επισημοποίησαν τη «σχέση» τους με μερίδα φιλάθλων της Ρεάλ Μαδρίτης. Εκτοτε, οι μεν παρείχαν υποστήριξη στους δε στη διάρκεια παιχνιδιών, ενώ πανό, σημαίες και κασκόλ των «αδελφών» έκαναν την εμφάνισή τους στη διάρκεια αναμετρήσεων με ισπανικές και ελληνικές ομάδες αντίστοιχα.\nΑκολούθησαν συνενώσεις και με συνδέσμους οπαδών άλλων ομάδων, ενώ αντίστοιχες πρωτοβουλίες πήραν οι φίλαθλοι του Ολυμπιακού και της ΑΕΚ. Αναζήτησαν και βρήκαν «ομοϊδεάτες» στη ρωσική ΤΣΣΚΑ, τον Ερυθρό Αστέρα Βελιγραδίου, την Μπαρτσελόνα. Κάπως έτσι μετατράπηκε τον περασμένο Δεκέμβριο σε αρένα ένα γήπεδο μπάσκετ στο Βελιγράδι - αγώνας Ερυθρού Αστέρα - ΠΑΟΚ.\nΤους φιλάθλους της σερβικής ομάδας συνέδραμαν οπαδοί του Ολυμπιακού, ενώ με τους οργανωμένους του ΠΑΟΚ ενώθηκαν οπαδοί της Παρτιζάν, ορκισμένοι εχθροί του Ερυθρού Αστέρα.\nΤΟ ΙΣΤΟΡΙΚΟ ΤΗΣ ΒΙΑΣ ΣΤΑ ΓΗΠΕΔΑ\nΑπό την τραγωδία του Χέιζελ, στη δολοφονία αστυνομικού στην Ιταλία\nΗταν το 1898, όταν ο όρος «χουλιγκανισμός» εμφανίστηκε για πρώτη φορά στην Ιστορία, περιλαμβανόμενος σε κάποια αναφορά της λονδρέζικης αστυνομίας.\nΣύμφωνα με μια εκδοχή, η λέξη προήλθε από το όνομα του Πάτρικ Χούλιγκαν, ενός νεαρού «βανδάλου» από το Σάουθαρκ, ενώ άλλοι υποστηρίζουν πως έχει τις ρίζες της σε μια συμμορία που λυμαινόταν τους δρόμους του Ισλινγκτον και ονομαζόταν Χούλεϊ. Μια τρίτη θεωρία αναφέρει πως ο χουλιγκανισμός οφείλει το όνομά του στην ιρλανδική λέξη hooley, με την οποία αποδίδεται η άγρια, ζωηρή ομάδα ατόμων.\nΣε κάθε περίπτωση, το φαινόμενο που έχει απασχολήσει επί σειρά δεκαετιών κυβερνητικούς και κοινωνικούς φορείς, δεν είναι μια καινούργια ιστορία. Οπως αναφέρεται στο βιβλίο «Football Violence in Εurope», η αυγή του φαίνεται να βρίσκεται στα τέλη του... 13ου αιώνα, με έναν, όμως, τελείως διαφορετικό προσανατολισμό.\nΤα μεσαιωνικά παιχνίδια «ποδοσφαίρου», όπως αναφέρουν οι ερευνητές, αποτελούσαν στην πραγματικότητα μάχες μεταξύ νεαρών που κατοικούσαν σε «αντίπαλα» χωριά και οι οποίοι έβρισκαν την ευκαιρία να «τακτοποιήσουν» προσωπικές έριδες ή διαφωνίες τους σχετικά με τη γη.\nΟι ίδιοι σημειώνουν πως ο χουλιγκανισμός στο ποδόσφαιρο με τη μορφή που τον γνωρίζουμε σήμερα εμφανίστηκε στις αρχές του 19ου αιώνα στη Μεγάλη Βρετανία και βρέθηκε σε έξαρση τη δεκαετία του 60, οπότε ξεκίνησαν οι τηλεοπτικές μεταδόσεις των αγώνων. Δέκα χρόνια αργότερα, το φαινόμενο άρχισε να εξαπλώνεται στην υπόλοιπη Ευρώπη και τον κόσμο.\nΒρυξέλλες, Χέιζελ: Εχουν περάσει 22 χρόνια από την τραγική νύχτα του Χέιζελ. Κι όμως τα δραματικά γεγονότα, που σημάδεψαν τότε το στάδιο των Βρυξελλών, συγκλονίζουν ακόμη. Ολόκληρη η Ευρώπη βρισκόταν στο πόδι.\nΠαρακολουθούσε το γήπεδο να βάφεται κόκκινο, καθώς 39 άτομα έχαναν τη ζωή τους και άλλα 145 τραυματίζονταν σε συγκρούσεις μεταξύ οπαδών της Λίβερπουλ και της Γιουβέντους.\nΗταν περίπου μία ώρα πριν από την έναρξη του αγώνα και χιλιάδες φίλαθλοι συνωστίζονταν στις κερκίδες, για να απολαύσουν ένα πλούσιο ποδοσφαιρικό θέαμα σε έναν από τους μεγαλύτερους τελικούς στην Ιστορία του Κυπέλλου Πρωταθλητριών.\nΜια μεγάλη μερίδα των οπαδών της Λίβερπουλ, υπό την επήρεια αλκοόλ και ναρκωτικών ουσιών, αρχίζει να επιτίθεται στους Ιταλούς. Στο γήπεδο επικρατεί πανικός. Φωτιές, κραυγές αγωνίας και αντεγκλήσεις.\nΟι οπαδοί της Γιουβέντους αντιδρούν και ένας ανελέητος κλεφτοπόλεμος αρχίζει. Δεν χρειάζεται κάτι περισσότερο. Στην αναταραχή που επικρατεί, ένα κιγκλίδωμα καταρρέει και καταπλακώνει εκατοντάδες φιλάθλους της ιταλικής ομάδας, ενώ η επέμβαση της αστυνομίας είναι πλέον ανώφελη. Τα ασθενοφόρα μεταφέρουν τραυματίες, το ιατρείο του σταδίου γεμίζει από κόσμο. Είναι, όμως, αργά. Ο θάνατος έχει απλωθεί στο γήπεδο και στιγματίζει το ποδόσφαιρο με μια πρωτοφανή τραγωδία...\nΙταλία - Κατάνια: Ακόμη ένα θύμα του χουλιγκανισμού, ο 38χρονος Φιλίπο Ρατσέτι σκοτώθηκε τον περασμένο Φλεβάρη στην Ιταλία, αφήνοντας ορφανά δύο ανήλικα παιδιά, ένα 15χρονο κορίτσι και έναν 9χρονο γιο. Ο άνθρωπος που σκοτώθηκε στο ντέρμπι Κατάνια - Παλέρμο ήταν αστυνομικός και ίσως, όπως αρκετοί υποστηρίζουν, σκοτώθηκε ακριβώς γι αυτό: μόλις μία βδομάδα πριν είχε καταθέσει σε δίκη κατά χούλιγκαν.\nΤα επεισόδια, κατά τη διάρκεια των οποίων κόπηκε το νήμα της ζωής του Ρατσέτι, ήταν τα σφοδρότερα των τελευταίων χρόνων και είχαν ως τραγικό απολογισμό τον τραυματισμό 150 ατόμων.\nΥστερα από το περιστατικό, τοίχοι σε πόλεις της Ιταλίας γέμισαν με υβριστικά συνθήματα, όπως «Εναν Φίλιπο Ρατσέτι ακόμη», «Κατάνια μείον ένας» ή «Θάνατο στον μπάτσο», ενώ ελήφθη η απόφαση οι αναμετρήσεις όλων των κατηγοριών των πρωταθλημάτων της Ιταλίας να διεξάγονται υπό το φως της ημέρας, προκειμένου να υπάρχει πιο ολοκληρωμένη αστυνόμευση.\nΘΥΜΑΤΑ ΧΟΥΛΙΓΚΑΝΙΣΜΟΥ ΣΤΗΝ ΕΛΛΑΔΑ\nΔΙΑΒΑΣΤΕ: Τα αιματηρά γεγονότα\nΘεσσαλονίκη 1982. Σε ποδοσφαιρικό αγώνα μεταξύ του ΠΑΟΚ και του ΑΡΗ, οπαδοί του ΑΡΗ στήνουν ενέδρα έξω από το γήπεδο του Χαριλάου και μαχαιρώνουν τον Αρη Δημητριάδη.\n1985, έναν χρόνο πρίν τον θάνατο του Μπλιώνα. Που; Όχι σε γήπεδο αλλά σε rock club, την περίφημη "Rainbow" στην Λ.Βουλιαγμένης. Μαγαζί-στέκι των γαύρων κατά κόρον, μέχρι και το 1987. Δέκα γαύροι, πιωμένοι, πιάνονται με 3-4 Αεκτζήδες που έτυχε να βρίσκονται εκεί. Αποτέλεσμα; 2 αεκτζήδες μαχαιρωμένοι, ο ένας εκ των δύο κατέληξε 20 μέρες μετά.\n1985 σε συμπλοκή θαμώνων καφετέρειας στην Καλλιθέα για τα ποδοσφαιρικά, οπαδοί του Ολυμπιακού επιτίθενται με σπασμένα μπουκάλια σε οπαδούς της ΑΕΚ με αποτέλεσμα τον βαρύ τραυματισμό του Κώστα Γιάνναρη, οπαδού της ΑΕΚ, ο οποίος και μένει τυφλός για την υπόλοιπη ζωή του\nΛάρισα, Οκτώβρης 1986. Πριν από τον ποδοσφαιρικό αγώνα Λάρισας - ΠΑΟΚ σημειώνονται άγριες συμπλοκές μεταξύ των οπαδών. Κατά τη διάρκεια του αγώνα, εκτοξεύεται μια φωτοβολίδα, η οποία χτυπά στην καρωτίδα τον δάσκαλο Χαράλαμπο Μπλιώνα που παρακολουθούσε το παιχνίδι.\nΝ. Ιωνία, Ιανουάριος 1991. στο ποδοσφαιρικό μάτς ΑΕΚ – Ολυμπιακός στην Ν.Φιλαδέλφεια. Οι ολυμπιακοί θέλουν να πάρουν πίσω το αίμα τους για το «χαμένο ντού» πριν 2 μήνες στο κλειστό του μπάσκετ με την ΑΕΚ. Τα αίματα έχουν ανάψει από το πρωί. Η πορεία των οργανωμένων ολυμπιακών κατευθύνεται στο γήπεδο, στρίβωντας σε μια γωνία όμως η «κεφαλή» της πορείας αντικρύζει την «ουρά» της και νομίζουν ότι είναι…Αεκτζήδες. Δεν διστάζουν να ρίξουν στο ψαχνό με φωτοβολίδες. Αποτέλεσμα, νεκρός ο 15χρονος Γιώργος Παναγιώτου, οπαδός του Ολυμπιακού, χτυπημένος από «φίλια πυρά» των ανεγκέφαλων δολοφονικών παράσιτων!\nΦεβουάριος 1991: Στο στάδιο «Γ. Καραϊσκάκης», το ρολόι έδειχνε το 88ο λεπτό. Οπαδοί του Ολυμπιακού, μη μπορώντας να δεχθούν ότι η ομάδα τους ήταν στο 2-2 με τον Αθηναϊκό, μπαίνουν στο γήπεδο και ξυλοκοπούν τον ποδοσφαιριστή των φιλοξενουμένων, Χρήστο Δημόπουλο (σ.σ το ...αμάρτημά του ήταν ότι είχε υπάρξει ποδοσφαιριστής του Παναθηναϊκού), τον κάμεραμαν της ΕΡΤ, Ζάππα αλλά και τον διαιτητή της αναμέτρησης. Ο πρόεδρος της ΠΑΕ Ολυμπιακός, Αργύρης Σαλιαρέλης γράφει ιστορία ενώπιον του αθλητικού δικαστή, υποστηρίζοντας ότι «οι οπαδοί μας είναι επιστήμονες, δεν είναι αλήτες», λέγοντας πως ο κόσμος που μπήκε από τη Θύρα 4 στο γήπεδο δεν είχε να κάνει με χούλιγκαν. Ο Ολυμπιακός μηδενίστηκε, του αφαιρέθηκαν βαθμοί και έπαιξε πέντε ματς μακριά από το Φάληρο.\nΑπρίλιος 1993: Οπαδός του Παναθηναϊκού, ήταν το τρίτο κατά σειρά θύμα της οπαδικής βίας, αυτή τη φορά σε αγώνα μπάσκετ (Παναθηναϊκός-Ολυμπιακός). Ο Γιώργος Καρνέζης από το σύνδεσμο του Ζωγράφου, περνάει έξω από ένα μαγαζί με ηλεκτρονικά και φλιπεράκια στην πλατεία της Γλυφάδας. Γίνεται αντιληπτός από 5-6 άτομα που του επιτίθενται με μπουκάλια και μαχαίρια. Μετά από λίγα λεπτά, αφήνει στο πεζοδρόμιο την τελευταία του πνοή, ενώ υπάρχουν και δεκάδες τραυματίες.\nΜάιος 1995: Ο διαιτητής Μπάκας πέφτει θύμα της οπαδικής βίας. Αφού πρώτα τις «έφαγε» στο γήπεδο στον τελικό του Κυπέλλου Ελλάδας («σφύριξε» πέναλτι στο 119` υπέρ του Παναθηναϊκού), δέχθηκε και επίθεση από αγνώστους δέκα ημέρες αργότερα. Η επίθεση με λοστούς στην οδό Αλίμου σημειώθηκε μέσα σε ταξί. Οι δράστες περικύκλωσαν το ταξί, αποβίβασαν δια της βίας τον διαιτητή και του επιτέθηκαν. Ο ίδιος είχε καταγγείλει πως μετά τον αγώνα δεχόταν απειλητικά τηλεφωνήματα και για τον λόγο αυτό είχε ζητήσει αστυνομική προστασία.\nΝοέμβριος 1997: Με τη λήξη του αγώνα Ιωνικός-Ολυμπιακός, στο γήπεδο της Νεάπολης Νίκαιας, ο τότε πρόεδρος της ΠΑΕ Ιωνικός, Νίκος Κανελλάκης, δίνει χαστούκι στον διαιτητή Αργύρη Παπαχίντζιο και αυτό αποτελεί την αφορμή ώστε το γήπεδο να μετατραπεί σε αρένα συγκρούσεων μεταξύ οπαδών των δύο ομάδων. Στις συγκρούσεις έλαβαν μέρος και οι ποδοσφαιριστές των δύο ομάδων, με αποτέλεσμα τον τραυματισμό των Καραταϊδη και Νταμπίζα από πλευράς Ολυμπιακού, ενώ ο προπονητής του Ιωνικού, Σωκράτης Γέμελος, φεύγει από το γήπεδο με σπασμένη μύτη. Πέντε οπαδοί διακομίστηκαν στο Τζάννειο, αλλά κανείς δεν παρέμεινε μετά από τις πρώτες βοήθειες που τους παρασχέθηκαν.\nΝοέμβριος 1997: Οπαδοί του Παναθηναϊκού στο... αδιάφορο ματς με την Προοδευτική, βγαίνουν έξω από τη Θύρα 1 του ΟΑΚΑ και πυρπολούν με βόμβες μολότοφ πούλμαν των ΜΑΤ. Οι χούλιγκαν επιστρέφουν στη Θύρα 1, όπου επικρατεί κομφούζιο, αφού οι αστυνομικοί χτυπούσαν αδιακρίτως, ενώ παράλληλα γίνονταν και χρήση δακρυγόνων. Οι ταραξίες σπάνε καθίσματα και τα εξαπολύουν εναντίον των ανδρών των ΜΑΤ. Οι «μάχες» σώμα με σώμα συνεχίζονται για αρκετή ώρα.\nΔεκέμβριος 1997: Σκηνές ροκ στο ΟΑΚΑ. Χούλιγκαν του Παναθηναϊκού και του Ολυμπιακού δίνουν μάχες σώμα με σώμα, βάζουν φωτιές (κάηκαν συνολικά 1.776 καθίσματα), ενώ αρκετοί διακομίζονται με τραύματα σε κοντινά νοσοκομεία.\nΟκτώβριος 1998: Το ακυρωθέν γκολ του Τάκολα, στην αναμέτρηση της Τούμπας ανάμεσα στον ΠΑΟΚ και τον Ολυμπιακό, αλλά και το γεγονός ότι ο διαιτητής Παπαπέτρου σφύριξε τη λήξη του αγώνα στο 83`, πρόσθεσαν ακόμη ένα κεφάλαιο στα κρούσματα βίας. Τόσο ο διαιτητής αλλά πολύ περισσότερο ο βοηθός του (Φεσόπουλος), έπεσαν θύματα ωμής βίας.\nΝοέμβριος 1999: Στην κεκλεισμένων των θυρών, Νέα Φιλαδέλφεια, οι ποδοσφαιριστές και στη συνέχεια ο προσωπικός φρουρός του Βίκτωρα Μητρόπουλου, ήταν οι πρωταγωνιστές νέων επεισοδίων. Ο διαιτητής Δημητρόπουλος μετατρέπεται σε... κόκκινο πανί για τους παίκτες της Ένωσης (δεν έδωσε ένα πέναλτι υπέρ της ΑΕΚ, ενώ καταλόγισε πέναλτι υπέρ του Ολυμπιακού) και ειδικά για τον Μιχάλη Κασάπη. Ο νυν προπονητής του Φωκικού, επιτίθεται στον διαιτητή τον οποίο και ξυλοκοπεί, με αποτέλεσμα αργότερα να τιμωρηθεί με ποινή 24 αγωνιστικών. Και σαν να μην έφταναν τα εντός αγωνιστικού χώρου, στο Members Club του «Νίκος Γκούμας», ο προσωπικός φρουρός του Βίκτωρα Μητρόπουλου, αρχίζει να πυροβολεί, στην προσπάθειά να τον προστατέψει. Τα ευτράπελα, με κλωτσιές και μπουνιές, συνεχίστηκαν μπροστά στις τηλεοπτικές κάμερες.\nΑπρίλιος 2001: Ο Ηλίας Σολάκης δέχεται απίστευτο ξύλο από οπαδούς του ΟΦΗ, στο «Γεντί Κουλέ». Οι οπαδοί των Κρητικών, μην μπορώντας να δεχτούν την ήττα από την Παναχαϊκή, επιτέθηκαν στους παίκτες του αχαϊκού συγκροτήματος. Κάποιοι πρόλαβαν να κρυφτούν στην καταπακτή, όμως κάποιοι άλλοι, όπως ο Σολάκης, παρέμειναν εντός γηπέδου με αποτέλεσμα να δεχτεί το απίστευτο μένος των Κρητικών που θεώρησαν ότι οι παίκτες της Παναχαϊκής ήταν υπεύθυνοι για την εξέλιξη του σκορ.\nΣεπτέμβριος 2001: Άρωμα... UEFA είχαν τα σοβαρά επεισόδια που σημειώθηκαν στο γήπεδο της Τούμπας, στην ευρωπαϊκή αναμέτρηση του ΠΑΟΚ απέναντι στην Παρί Σεν Ζερμέν. Στο πλαίσιο του Κυπέλλου ΟΥΕΦΑ, οπαδοί του ΠΑΟΚ βλέποντας την ομάδα τους να έχει δεχτεί τρία τέρματα στο πρώτο ημίχρονο, βάζουν φωτιές στο γήπεδο, με αποτέλεσμα το ματς να διακοπεί στο 45`. Αντίθετα απ` ότι συμβαίνει στην Ελλάδα, όπου ο νόμος της ατιμωρησίας κυριαρχεί, στην περίπτωση του ΠΑΟΚ η «καμπάνα» της ευρωπαϊκής συνομοσπονδίας ήταν εξαιρετικά βαριά. Διετής αποκλεισμός απ` όλες τις ευρωπαϊκές διοργανώσεις για την ομάδα της Θεσσαλονίκης.\nΜάρτιος 2002: Ο καταλογισμός πέναλτι εις βάρος του Παναθηναϊκού, στο 92ο λεπτό του ντέρμπι απέναντι στον Ολυμπιακό στο γήπεδο της Λεωφόρου Αλεξάνδρας, μετατρέπει τον διαιτητή Ευθυμιάδη σε κόκκινο πανί για τους «πράσινους». Το ματς λήγει ισόπαλο 1-1, με τον Έλληνα ρέφερι να δέχεται επίθεση στο κέντρο του γηπέδου με κλωτσιές και γροθιές από οπαδούς του Παναθηναϊκού και να αποχωρεί αιμόφυρτος από το γήπεδο. Σε άλλο σημείο του γηπέδου, οπαδοί των «πρασίνων» χτυπούν στη φυσούνα τους Καστίγιο και Γεωργίου.\nΜάιος 2002: Χαρακτηρίστηκε ως ο... λιθοβολισμός του μπάσκετ. Δύο ώρες πριν την έναρξη του αγώνα Ολυμπιακός-Παναθηναϊκός στο ΣΕΦ και ενώ η αποστολή των «πρασίνων» κατευθυνόταν μέσω της λεωφόρου Συγγρού για τον Πειραιά, δέχτηκε επίθεση αγνώστων με πέτρες παρά τη συνοδεία αστυνομικών δυνάμεων. Αποτέλεσμα ήταν να σπάσουν δυο τζάμια του πούλμαν και να τραυματιστούν 5 παίκτες των «πρασίνων» και να μεταφερθούν στο «Τζάνειο». Συγκεκριμένα, οι Αλβέρτης, Μπαλογιάννης, Σβορώνος, Καλαϊτζής και Αλμπάνο ήταν αυτοί που τραυματίστηκαν από τα σπασμένα γυαλιά, ενώ ο Αλμπάνο είχε και χτύπημα στο κεφάλι από την πέτρα που διαπέρασε το λεωφορείο. Ελαφρύτερα χτυπημένοι ήταν οι Μουλαομέροβιτς, Κουτλουάι.\nΜάιος 2003: Βροχή... φωτοβολίδων στο γήπεδο της Ριζούπολης. Πριν την έναρξη του αγώνα Ολυμπιακός-Παναθηναϊκός, ο οποίος θα έκρινε τον τίτλο, ο Μπασινάς βγαίνει με πολιτική περιβολή στον αγωνιστικό χώρο. Οι φωτοβολίδες που τον... στοχεύουν, τον κάνουν να αδυνατεί να επιστρέψει στα αποδυτήρια. Με την παρέμβαση παικτών του Ολυμπιακού, ο Μπασινάς μπαίνει στη φυσούνα, στην οποία όμως δέχεται επίθεση από οπαδούς του πειραϊκού συγκροτήματος.\nΔεκέμβριος 2004: Οπαδοί του Άρη από τα επίσημα μπαίνουν στον αγωνιστικό χώρο για να πανηγυρίσουν γκολ της ομάδες τους απέναντι στον Πανιώνιο. Στην πορεία τους προς τη σέντρα, ο τερματοφύλακας του Πανιωνίου, Ντρόμπνι, δέχεται μπουνιά με αποτέλεσμα να προκληθεί γενική σύρραξη με πολλά επεισόδια και συγκρούσεις ανάμεσα στις δύο πλευρές.\nΙανουάριος 2005: Η λογική του... παραλόγου σε όλο της το μεγαλείο. Στη Νέα Σμύρνη, ο αγώνας του Πανιωνίου απέναντι στον Ολυμπιακό, σημαδεύεται από άγριες συμπλοκές οπαδών στις κερκίδες αλλά και εντός του αγωνιστικού χώρου. Ο αγώνες μετά από απόφαση διαιτητών και αστυνομίας, δεν αρχίζει ποτέ. Οι αρμόδιες αρχές αφαιρούν βαθμούς, τους οποίους ωστόσο επιστρέφουν αφού επικρατεί η άποψη ότι ο αγώνας ανάμεσα στις δύο ομάδες πρέπει να γίνει εκ νέου. Αυτό και γίνεται ένα μήνα μετά. Η ατιμωρησία σε όλο της το μεγαλείο!\nΜάιος 2005: Για δεύτερη φορά μέσα στη συγκεκριμένη σεζόν, οι οπαδοί του Άρη είναι οι πρωταγωνιστές σοβαρών επεισοδίων. Στο ματς απέναντι στον Ηρακλή, οπαδοί του Άρη μπήκαν στο γήπεδο και απειλούσαν τους παίκτες του «γηραιού» να κάτσουν να χάσουν, ώστε η ομάδα τους να γλυτώσει τον υποβιβασμό. Το ματς βρισκόταν ήδη στο 0-2 υπέρ του Ηρακλή. Ο διαιτητής Μπριάκος υποχρεώθηκε να διακόψει τον αγώνα για 20 λεπτά. Ο Κουεμάχα στο 42` μείωσε για τον Αρη, μερίδα οπαδών του οποίου μπήκε εκ νέου στο γήπεδο προπηλακίζοντας τους Κατσιαμπή και Αμπάρη. Αυτή τη φορά ο διαιτητής Μπριάκος διέκοψε οριστικά το ματς και ο Άρης τιμωρήθηκε με αφαίρεση βαθμών αλλά και τιμωρία της έδρας του, γεγονός που τον οδήγησε στον υποβιβασμό στη Β` Εθνική.\nΜάιος 2005: Ο τελικός του Κυπέλλου Ελλάδας ανάμεσα στον Ολυμπιακό και τον Άρη στο Παμπελοποννησιακό Στάδιο, άρχισε με πετροπόλεμο ανάμεσα στους οπαδούς των δύο ομάδων που έφτασαν σχεδόν μαζί στο γήπεδο. Τα επεισόδια μεταφέρθηκαν και εντός γηπέδου, όταν περίπου μισή ώρα πριν την έναρξη, εισέβαλαν στον αγωνιστικό χώρο οπαδοί του Άρη, οι οποίοι ωστόσο απομακρύνθηκαν από τα ΜΑΤ πριν εκτραχυνθεί ακόμη περισσότερο η κατάσταση.\nΝοέμβριος 2005: Το τηλεοπτικό βαν του ιδιωτικού σταθμού Alpha, που κάλυπτε την αναμέτρηση της Λιβαδειάς με την ΑΕΚ, πληρώνει το τίμημα της οπαδικής οργής. Χούλιγκαν της ΑΕΚ, αφού πρώτα προκαλούν σοβαρά επεισόδια στη πρωτεύουσα της Βοιωτίας, σπάζοντας και καίγοντας αυτοκίνητα, στη συνέχεια επιτίθενται εναντίον του βαν, το οποίο γίνεται παρανάλωμα του πυρός. Η Αστυνομία, επεμβαίνει κάνοντας χρήση δακρυγόνων, όμως ετεροχρονισμένα.\nΙανουάριος 2006 .έρχονται για πρώτη φορά για ενίσχυση αλλοδαπών για\nτην επιθεση σε συνδεσμο στο παγκρατι\nΔες βιντεο το βιντεο να παγώσειςΠΩΣ ΓΙΝΕΤΑΙ Η ΌΛΗ ΔΙΑΔΙΚΑΣΊΑ..\nΙούνιος 2006: Η πρώτη καταγεγραμμένη χρήση αεροβόλου όπλου στο κλειστό γήπεδο μπάσκετ. Ο φροντιστής του Ολυμπιακού, Δημήτρης Πασχόπουλος, δέχθηκε δύο σφαίρες από αεροβόλο όπλο (σε πλάτη και πόδι) αμέσως μετά τη λήξη του τρίτου τελικού ανάμεσα στον Παναθηναϊκό και τον Ολυμπιακό στο ΟΑΚΑ.\nΣεπτέμβριος 2006: Ευρωπαϊκός εφιάλτης βίας για τον Παναθηναϊκό. Στο ματς με τη Μέταλουργκ Ζαπορίζια (1-1) στο Παμπελοποννησιακό, οπαδοί των «πρασίνων» μπαίνουν στον αγωνιστικό χώρο και προσπαθούν να χτυπήσουν τον προπονητή της ομάδας, Μπάκε. Ο τελευταίος προλαβαίνει να ξεφύγει, την ίδια στιγμή που οι οπαδοί του Παναθηναϊκού πετούν καθίσματα στον αγωνιστικό χώρο. Θύματα της βίας οι Παπαδόπουλος και Μάντζιος που δέχθηκαν κλωτσιές και χτυπήματα από «φίλους» της ομάδας τους.\nΜάρτιος 2007: Στη Λεωφόρο Λαυρίου και σε προκαθορισμένο ραντεβού των οπαδών του Παναθηναϊκού και του Ολυμπιακού (πριν την έναρξη του αγώνα βόλεϊ γυναικών ανάμεσα στις δύο ομάδες), ο Μιχάλης Φιλόπουλος δολοφονείται άγρια από χούλιγκαν του Ολυμπιακού.\nΜάρτιος 2008: Εκτεταμένα επεισόδια σημειώθηκαν έξω από το κλειστό γήπεδο της Ιεράπετρας, πριν την έναρξη του δεύτερου ημιτελικού για το Κύπελλο Ελλάδας γυναικών στο βόλεϊ, ανάμεσα στον Παναθηναϊκό και τον Ολυμπιακό. Οπαδοί των δύο ομάδων συγκρούστηκαν μεταξύ τους, χρησιμοποιώντας μέχρι και φωτοβολίδες. Ακολούθησε διακοπή ρεύματος, με τη συσκότιση να βοηθάει στην εξομάλυνση της κατάστασης.\nΔεκέμβριος 2008: Απίστευτα έκτροπα στο ντέρμπι Παναθηναϊκός-Ολυμπιακός στην υδατοσφαίριση, στο κολυμβητήριο του Χαλανδρίου. Μετά το τέλος της αναμέτρησης, περίπου 100 οπαδοί των «πρασίνων» προσέγγισαν τον πάγκο του Ολυμπιακού και επιτέθηκαν στον προπονητή των «ερυθρολεύκων», Βαγγέλη Πάτερο αλλά και στους παίκτες. Ο απολογισμός τραγικός: ο Ντόσκας δέχθηκε χτύπημα με λοστό και υπέστη κάταγμα στο πόδι, ενώ στον Πάτερο έγιναν 10 ράμματα στο κεφάλι. Τα επεισόδια μεταφέρθηκαν και έξω από το κολυμβητήριο. Οι αστυνομικοί χρησιμοποίησαν δακρυγόνα για να διαλύσουν τους οπαδούς του Παναθηναϊκού, ενώ ορισμένοι εξ αυτών τραυματίστηκαν στο κεφάλι.\nΙανουάριος 2009: Στο final-8 του κυπέλλου Ελλάδας ανδρών στο βόλεϊ, πριν από την έναρξη του αγώνα ΕΑ Πατρών-Ολυμπιακός αλλά και την αναμέτρηση Ηρακλής-Παναθηναϊκός, οπαδοί συγκρούστηκαν στους εξωτερικούς χώρους του γηπέδου εκτοξεύοντας πέτρες, σίδερα, ξύλα και βόμβες μολότοφ. Οι αστυνομικές δυνάμεις έκαναν χρήση δακρυγόνων, ενώ από τις συγκρούσεις τραυματίστηκαν δύο άτομα που διακομίστηκαν στο πανεπιστημιακό νοσοκομείο.\nΜάρτιος 2009: Με τη λήξη του αγώνα ΠΑΟΚ-Ολυμπιακός, οπαδοί των γηπεδούχων μπαίνουν στον αγωνιστικό χώρο, με έναν εξ αυτών να κινείται απειλητικά εναντίον του Νικοπολίδη. Αυτός απαντάει με κλωτσιά, δίνοντας το έναυσμα για γενικευμένα επεισόδια.\nΟκτώβριος 2010: Από τραγικά επεισόδια σημαδεύτηκε ο αγώνας Νέων μεταξύ Άρη και ΠΑΟΚ. Στο ημίχρονο του αγώνα που διεξαγόταν στο γήπεδο Σουρωτής, ομάδα περίπου 50 ανδρών με κράνη και κουκούλες, εισήλθε στον αγωνιστικό χώρο και κρατώντας λοστούς και άλλα αντικείμενα άρχισαν να χτυπούν και να κυνηγούν φιλάθλους και άλλους παράγοντες της αναμέτρησης. Από την επίθεση τραυματίστηκε ο υπεύθυνος των ακαδημιών του Άρη, Νίκος Πασαλής.\nΜάιος 2010:Θλιβερά επεισόδια σημειώνονται στην πόλη της Λαμίας, ανάμεσα σε οπαδούς του ΠΑΟΚ και της ΑΕΚ, πριν από την έναρξη του φάιναλ φορ για το Κύπελλο Ελλάδας στο χάντμπολ ανδρών. Τα επεισόδια μεταφέρθηκαν στο κλειστό της Λαμίας, ανάμεσα σε οπαδούς των δύο ομάδων, με αποτέλεσμα ο γγΑ, Πάνος Μπιτσαξής να αναβάλλει επ` αόριστον τη διοργάνωση.\nΙούνιος 2010: Μερίδα οπαδών του Ολυμπιακού εισέρχεται (χωρίς εισιτήρια) στο ΣΕΦ, πριν από τον 5ο τελικό με τον Παναθηναϊκό και προσπαθούν να επιτεθούν κατά δημοσιογράφων. Ακολούθησε «μάχη» με τα ΜΑΤ, τα οποία έκαναν χρήση χημικών και δακρυγόνων. Οι συμπλοκές θύμιζαν πεδίο μάχης, με τα σπασμένα καθίσματα να εκτοξεύονται το ένα μετά το άλλο εναντίον των δυνάμεων των ΜΑΤ. Ο αγώνας ξεκίνησε με αρκετή καθυστέρηση, όμως διεκόπη και πάλι όταν κροτίδα έπεσε στον πάγκο των «πρασίνων».\nΟι διαιτητές ζήτησαν την εκκένωση του γηπέδου, κάτι που έγινε εν μέρει. Με εναπομείναντα χρόνο 1 λεπτό 3 δευτερόλεπτα και με την ήττα να φαίνεται μη αναστρέψιμη για την ομάδα του Ολυμπιακού, οι λιγοστοί οπαδοί των «ερυθρολεύκων» που βρίσκονταν στα «πέταλα» ξεκίνησαν νέο γύρο από ρίψη κροτίδων και αντικειμένων μέσα στο παρκέ.\nΠαρά την προτροπή του α` διαιτητή, Λάζαρου Βορεάδη, στους παίκτες του Παναθηναϊκού να επιστρέψουν στο παρκέ για το τελευταίο λεπτό, οι οπαδοί του Ολυμπιακού έσπασαν καθίσματα και τα εκσφενδόνισαν στο παρκέ μαζί με φωτοβολίδες. Η κατάσταση βγήκε εκτός ελέγχου και δεν υπήρχε άλλη επιλογή, από το να αποχωρήσουν οι «πράσινοι» στα αποδυτήρια με τον αγώνα να κατακυρώνεται οριστικά υπέρ του Παναθηναϊκού.\nΙανουάριος 2011: Από σοβαρά επεισόδια σημαδεύτηκε το ντέρμπι της Β` Εθνικής ανάμεσα στον ΠΑΣ Γιάννινα και τον ΟΦΗ. Στις καθυστερήσεις του πρώτου ημιχρόνου, οπαδός των γηπεδούχων εισέβαλε στον αγωνιστικό χώρο και χτύπησε τον τερματοφύλακα του ΟΦΗ, Πολυχρόνη Βεζυρίδη. Ο διαιτητής Λαμπρόπουλος διέκοψε (για ακόμη μία φορά) το ματς, με τον γκολκίπερ των Κρητικών με μεταφέρεται στο νοσοκομείο. Το ματς άρχισε και πάλι (!) μετά από περίπου μία ώρα, με τον Μπερτίν να αποβάλλεται επειδή κυνήγησε και χτύπησε τον οπαδό που είχε επιτεθεί στον συμπαίκτη του.\nΙανουάριος 2011: Σε... κλοιό χημικών βρέθηκε το Πανθεσσαλικό, περίπου μία ώρα πριν την έναρξη του αγώνα Ολυμπιακός Βόλου-ΠΑΟΚ. Οπαδοί του «δικέφαλου» επιχείρησαν να μπουν στο γήπεδο χωρίς εισιτήρια, με συνέπεια η αστυνομία να κάνει εκτεταμένη χρήση χημικών. Η ένταση μεταφέρθηκε εντός γηπέδου, με τους οπαδούς του ΠΑΟΚ να σπάνε καθίσματα και να βάζουν φωτιές.\nΑπρίλιος 2011: Το τελευταίο (ελπίζουμε) κεφάλαιο στην οπαδική βία. Η αρχή έγινε πριν την έναρξη του τελικού για το Κύπελλο Ελλάδας ανάμεσα στην ΑΕΚ και τον Ατρόμητο σε διάφορες περιοχές της Αθήνας με σπασμένους συνδέσμους, συμπλοκές με αστυνομικούς κ.α. Το... κύμα βίας μεταφέρθηκε εντός αγωνιστικού χώρου, αφού η είσοδος οπαδών της ΑΕΚ υποχρέωσε τον διαιτητή Κάκκο να σφυρίξει τη σέντρα με μεγάλη καθυστέρηση, όμως το... κερασάκι στην τούρτα μπήκε με τη λήξη.\nΕκατοντάδες οπαδοί της ΑΕΚ είχαν μπει στο γήπεδο περιμένοντας το τελευταίο σφύριγμα και μετά από δύο λεπτά καθυστέρησης (από τα 9 που είχαν υποδειχθεί) έκαναν ντου στον αγωνιστικό χώρο. Πολλοί από αυτούς ξέχασαν τη νίκη της ομάδας τους και κατευθυνθήκαν στην κερκίδα των οπαδών του Ατρόμητου.\nΟι παίκτες του Γιώργου Δώνη είχαν μαζευτεί εκεί περιμένοντας την απονομή και δέχθηκαν άνανδρη επίθεση. Απάντησαν κι αυτοί με χτυπήματα, ενώ οι χούλιγκαν της Ένωσης απομακρύνθηκαν με τη δυναμική επέμβαση της αστυνομίας.\nΣεπτέμβριος 2011, Στη συμπλοκή μεταξύ οπαδών ο 21χρονου Γιάννη Ρουσάκη, έπεσε νεκρός στο γεφυράκι έξω από το Παγκρήτιο Στάδιο. Στις 3:00 μετά τα μεσάνυχτα περίπου 30 οπαδοί συνεπλάκησαν στην παραλιακή λεωφόρο του Ηρακλείου, κοντά στο Παγκρήτιο Στάδιο, έχοντας δώσει ραντεβού για να λύσουν τις (ποδοσφαιρικές) διαφορές τους. Πρόκειται για οπαδούς του ΟΦΗ, του Παναθηναϊκού και του Ηροδότου. Δύο ομάδες 15 ατόμων ξεκίνησαν τη ...μάχη με πετροπόλεμο, ωστόσο στη συνέχεια ακολούθησαν άγριες συμπλοκές σώμα με σώμα. Αποτέλεσμα ο τραγικός θάνατος ενός 21χρονου από τα Μάλια,του Γιάννης Ρουσάκης.\nΗ αστυνομία έφτασε καθυστερημένα στην περιοχή προχώρησε σε τέσσερις συλλήψεις.\nΔημήτρης Χατζηχρήστος:Επικεφαλής της «Ορίτζιναλ 21» - μεγαλύτερου συνδέσμου φιλάθλων της ΑΕΚ\nΠαρεισφρέουν άσχετοι στους συνδέσμους\n«Η προχθεσινή δολοφονία του οπαδού του Παναθηναϊκού είναι ένα τραγικό περιστατικό.\nΑυτού του είδους τα φαινόμενα συγκινούν κατόπιν εορτής και συνήθως παρά το ντόρο που επικρατεί για τρεις ή τέσσερις ημέρες, μετά δεν τα θυμάται κανείς.\nΟ ρόλος της Αστυνομίας είναι πολύ σοβαρός στο θέμα των επεισοδίων ανάμεσα σε οπαδούς.\nΔεν είναι δυνατόν να έχουν γίνει τόσες συλλήψεις και να μην έχει βρεθεί ακόμη ο δολοφόνος. Δυστυχώς, μέσα στους οργανωμένους συνδέσμους παρεισφρέουν άνθρωποι που δεν έχουν καμία σχέση με το ποδόσφαιρο ή τον αθλητισμό, άνθρωποι που προέρχονται από άλλους χώρους και δεν μπορούν να ελεγχθούν».\nΓΙΑΝΝΗΣ ΠΑΝΟΥΣΗΣ:Εγκληματολογος - καθηγητής του τμήματος Ε.Μ.Μ.Ε. του Πανεπιστημίου Αθηνών\nΑντιμέτωποι με μια κοινωνική τρομοκρατία\n«Επειδή δεν πρόκειται πλέον για ατομικές αποκλίνουσες συμπεριφορές αλλά για μέλη ομάδων ή οργανώσεων που έχουν αποκλειστικό σκοπό τη διάπραξη εγκλημάτων, νομίζω ότι καταχρηστικά ή λόγω ιστορικής αδράνειας τους αποκαλούμε χούλιγκαν, που συνδέονται με τον αθλητισμό και εκτονώνονται διά των ακραίων εκδηλώσεων φανατισμού.\nΔεν είμαστε στις δεκαετίες του 60 και του 70, όπου υπερίσχυε το στοιχείο της ανάγκης του «ανήκειν» και του «υπερασπίζεσθαι» μια ομάδα. Δεν είμαστε καν στη δεκαετία του 90 και το 2000, όπου έμμισθοι ιδιωτικοί στρατοί εξυπηρετούσαν -διά των βίαιων εντός των γηπέδων δραστηριοτήτων τους- τα συμφέροντα των αφεντικών τους.\nΣήμερα η πρακτική της βίας των οπαδών έχει μετεξελιχθεί σε χώρο (και ευκαιρία) εγκληματικής δράσης οργανωμένων εγκληματικών ομάδων (μαφίες) ή διαφόρων περιθωριακών συμμοριών. Ο παλαιός χούλιγκαν κατέστρεφε, αλλά δεν έκλεβε, γρονθοκοπούσε για την ομάδα του, αλλά δεν μαχαίρωνε οποιονδήποτε έβλεπε μπροστά του.\nΟ σημερινός «κινούμενος» εγκληματικός κι επικίνδυνος τύπος δεν περιορίζεται σε δράση μέσα στα γήπεδα. Κυκλοφορεί στις πλατείες, στις γειτονιές, στις διαδηλώσεις, στις πορείες και με το πρόσχημα της υποστήριξης κάποιου συλλόγου ή κάποιου αδικηθέντος «συναδέλφου του» θέτει σε κίνδυνο τις ζωές και τις περιουσίες αθώων πολιτών. Πρόκειται στην ουσία για μια κοινωνική τρομοκρατία με εγκληματικά και όχι πολιτικά χαρακτηριστικά, και γι αυτό είναι πολύ δύσκολο για την όποια αστυνομία να την ελέγξει.\nΓια το πώς φθάσαμε ως εδώ, να ρωτήσετε τους πολιτικούς και τους άλλους «αρμόδιους» που ενώ το έβλεπαν άφησαν το αυγό του φιδιού να εκκολαφθεί.\nΠάλι δεν θα φταίει κανείς και πάλι θα ψηφιστούν ανεφάρμοστοι νόμοι και θα φιλολογούν ή θα ηθικολογούν οι ειδικοί στα κανάλια. Ας μην γελιόμαστε όμως. Με αυτή την κρατούσα πολιτική και κοινωνική αντίληψη και πρακτική σε λίγο θα μετράμε νεκρούς σε κάθε μαζική εκδήλωση. Ο συμψηφισμός των παρανομιών ως τρόπος ζωής και δράσης αρχίζει να έχει μπούμερανγκ αποτελέσματα».\nΤα φαινόμενα βίας στα γήπεδα δεν είναι κάτι καινούργιο, ούτε στην Eλλάδα, ούτε στον υπόλοιπο κόσμο. Εκατοντάδες φορές έχουμε παρακολουθήσει εικόνες συμπλοκών, καταστροφών και συγκρούσεων αντιπάλων ομάδων οπαδών, οι οποίες πάντα τελειώνουν με την αργοπορημένη παρέμβαση των αστυνομικών δυνάμεων.\nΓια την βία στα γήπεδα . Έχουν δημιουργηθεί δεκάδες επιτροπές σε κυβερνητικά και μη κλιμάκια. Τα αποτελέσματα όμως των συνεδριάσεων στις εν λόγω επιτροπές είναι απογοητευτικά. Το κοινό τους χαρακτηριστικό είναι τα αόριστα ευχολόγια και οι αόριστες τοποθετήσεις. Αυτό που δυστυχώς φαίνεται να κυριαρχεί είναι η υποκρισία, αφού όλοι γνωρίζουν το πρόβλημα και το πώς μπορεί να αντιμετωπιστεί, αλλά δεν κάνουν τίποτα. Σηκώνουν τα χέρια ψηλά, κάνουν βαρύγδουπες δηλώσεις (πάντα μετά τα επεισόδια…) και αφήνουν το δηλητήριο της βίας να δηλητηριάζει το λαϊκότερο άθλημα.\nΗ υποκρισία περισσεύει σε όλα τα επίπεδα των “υπεύθυνων - ανεύθυνων”. Γιατί τι άλλο είναι εκτός από υποκριτές οι αρμόδιοι; Είχαμε μαχαιρωμένους, τραυματίες, φθορά ξένης περιουσίας, ακόμη και νεκρούς. Τι άλλο έμεινε δηλαδή να γίνει έτσι ώστε οι αρμόδιοι να αναλάβουν τις πραγματικές και ουσιαστικές τους ευθύνες?\nΔεν είναι παρατραβηγμένος ο ισχυρισμός ότι οι αρμόδιοι και ειδικά τα πολιτικά κόμματα χρησιμοποιούν το ποδόσφαιρο κατά προτίμηση. Όπως δηλαδή τους βολεύει. Το πολιτικό κόστος θα ήταν πάρα πολύ μεγάλο αν κάποιοι τολμήσουν και παρέμβουν πολιτικά ή θεσμικά προσπαθώντας να βελτιώσουν την κατάσταση.\nΗ αλλαγή νοοτροπίας σε ότι αφορά το σύνολο των παραγόντων που εμπλέκονται στο θέμα της βίας στα γήπεδα, θα παίξει τον πιο ουσιαστικό ρόλο. Εφόσον όλοι παραδέχονται ότι πρόκειται για ένα σοβαρό κοινωνικό φαινόμενο, η ευθύνη βαραίνει όλους, ξεκινώντας από την οικογένεια, την εκπαίδευση, το κράτος και τα κόµµατα. Και σίγουρα η αιτία της βίας στα γήπεδα δεν είναι, σύμφωνα με κάποια δημοσιεύματα του τύπου «μία χούφτα ανεγκέφαλα πρεζάκια με ψυχολογικά προβλήματα που παράγουν αδικαιολόγητη βία και σε τελική ανάλυση κάνουν και κακό στην ομάδα που υποτίθεται ότι αγαπάνε».\nΤο ζήτημα, θέτοντας το απλά, είναι τι ποδόσφαιρο θέλουμε. Αν θέλουμε ένα ποδόσφαιρο που να εξαρτάται από την κρατική επιχορήγηση, με παράγοντες διαπλεκόμενους και εξαρτώμενους, με χαμηλού επιπέδου θέαμα, με επικίνδυνα και ακατάλληλα γήπεδα, τότε η βία θα είναι “απαραίτητο” αξεσουάρ, αφού έτσι καλύπτονται τα μεγάλα προβλήματα. Έτσι μακιγιάρεται το άσχημο πρόσωπο του κυπριακού ποδοσφαίρου.\nΗ βία θα αντιμετωπιστεί όταν ΟΛΟΙ αποφασίσουν ότι το ποδόσφαιρο δεν εφευρέθηκε για να ικανοποιήσει την προβολή και την εξυπηρέτηση αλλότριων κινήτρων και μικροσκοπιμοτήτων κάποιων που το χρησιμοποιούν ως καταφύγιο ευελπιστώντας πάντοτε σε προσωπικά ή άλλα οφέλη. Η βία θα περιοριστεί όταν πρόεδροι και παράγοντες σωματείων σταματήσουν να χρησιμοποιούν τους “οπαδούς” των ομάδων τους ως μέσα για την πραγματοποίηση των απώτερων τους επιδιώξεων.\nΗ βία στα γήπεδα είναι μέρος ενός “στημένου” παιχνιδιού στο οποίο συμβάλλουν όλοι όσοι δεν παίρνουν την απόφαση να ξεπεράσουν το λεγόμενο πολιτικό κόστος και απλά να εφαρμόσουν τους νόμους ή να αλλάξουν τους νόμους, εάν τα υφιστάμενα θεσμικά πλαίσια κρίνονται ανεπαρκή.\nΑυτο-αθωώθηκαν οι ελληνικές ΠΑΕ για τα επεισόδια\nΑλλαξε ο Μανολιός και έβαλε τα ρούχα του αλλιώς... Αυτό είναι δυστυχώς το ξεκάθαρο συμπέρασμα που προκύπτει από την κατάσταση που επικρατεί στο χώρο του ελληνικού επαγγελματικού ποδοσφαίρου τους τελευταίους εφτά μήνες, από τη στιγμή δηλαδή που η ευθύνη της διεξαγωγής των εθνικών πρωταθλημάτων πέρασε από τα χέρια της ΕΠΑΕ (Ένωση Ποδοσφαιρικών Ανωνύμων Εταιρειών) σε αυτά της νεοσύστατης αρχής με την ονομασία Σούπερ Λίγκα. Και ποιος δεν θυμάται, όταν τον περασμένο Ιούλιο περνούσε από τη Βουλή άρον άρον ο νέος αθλητικός νόμος του υφυπουργού Αθλητισμού Γ. Ορφανού για τη δημιουργία της Σούπερ Λίγκας (κάτω από την ασφυκτική πίεση των μεγαλομετόχων των ομάδων) τους διθυράμβους από την πλευρά της κυβέρνησης και των παραγόντων για την πολυδιαφημισμένη αλλαγή που θα έφερνε ως διά μαγείας την άνοιξη του ελληνικού ποδοσφαίρου. Έχοντας διανύσει περισσότερο από το μισό του φετινού πρωταθλήματος, το μόνο σίγουρο είναι πως η νέα εποχή που τόσο πολύ ευαγγελίζονταν κάποιοι, πέρασε και δεν ακούμπησε. Αντιθέτως, το ποδόσφαιρο γύρισε αρκετές σελίδες πίσω με φόντο πάντα τη μιζέρια του σκοτεινού και γεμάτου παρασκήνιο παρελθόντος.\nΤα πράγματα πάνε συνεχώς από το κακό στο χειρότερο. Το θέαμα που προσφέρουν οι ομάδες μέσα στους αγωνιστικούς χώρους είναι τις περισσότερες φορές άθλιο και το επίπεδο της ποιότητας μπορεί κάλλιστα να συγκριθεί με αυτό που παρουσιάζεται στα μικρότερης κατηγορίας πρωταθλήματα των λεγόμενων προηγμένων ποδοσφαιρικά ευρωπαϊκών χωρών. Η πεμπτουσία του ποδοσφαίρου, δηλαδή τα τέρματα, απουσιάζει, όπως ακριβώς και οι μεγάλες επενδύσεις από τις διοικήσεις των ομάδων.\nΊδιο και απαράλλακτο και το σκηνικό στις κερκίδες των γηπέδων. Λίγος ο κόσμος που με το πέρας των αγώνων μειώνεται ακόμα περισσότερο, καθώς βλέπει τις προσδοκίες του ότι κάτι αλλάζει επιτέλους στο ελληνικό ποδόσφαιρο να διαψεύδονται για άλλη μια φορά. Μόλις 6.785 θεατές σε κάθε παιχνίδι είναι ο φετινός μέσος όρος. Κάτι που μεταφράζεται σε αύξηση 861 εισιτηρίων σε σχέση με πέρσι, η οποία όμως οφείλεται καθαρά και μόνο στον αυθόρμητο ενθουσιασμό των πρώτων αγωνιστικών. Και όλα αυτά σε ένα πρωτάθλημα που έχει γίνει σημείο αναφοράς αποκλειστικά και μόνο για τα επεισόδια που έχουν συμβεί εντός και εκτός των γηπέδων (οδηγώντας ακόμη και στην διακοπή αγώνων), αλλά και για τις κακές διαιτησίες που αλλοίωσαν πολλά αποτελέσματα με σκανδαλώδη τρόπο. Ζήσαμε για άλλη μια φορά σκηνές απείρου κάλους. Είδαμε πρόεδρο ομάδας να ξυλοφορτώνει διαιτητή για να ...απονείμει δικαιοσύνη, επειδή θεώρησε πως η ομάδα του έχασε εξαιτίας των λανθασμένων αποφάσεων του. Είδαμε όμως και πιο σοβαρά πράγματα. Για πολλοστή φορά οι οπαδικοί στρατοί, που οργανώνονται και συντηρούνται από τις διοικήσεις των ομάδων για να λειτουργούν ως μοχλοί πίεσης και προστασίας τους, προκάλεσαν μεγάλης έκτασης επεισόδια σε πολλά γήπεδα ανά την Ελλάδα.\nΚαι όλα αυτά βεβαίως χωρίς κανένα κόστος για τους μετόχους των ομάδων καθώς αυτοί είχαν προνοήσει. Το πρώτο πράγμα που σκέφτηκαν να αλλάξουν οι εξυγιαντές του ποδοσφαίρου ήταν ο ΚΑΠ (Κανονισμός Αγώνων Ποδοσφαίρου). Αφού πρώτα έσπευσαν να κάνουν σύσταση στα τηλεοπτικά κανάλια να μην προβάλλουν σκηνές επεισοδίων, επειδή τάχα με αυτό τον τρόπο εντείνεται το πρόβλημα, φρόντισαν να βάλουν οι ίδιοι χειροπέδες στους αθλητικούς δικαστές και να στήσουν ένα απίστευτο σκηνικό βίας στους αγωνιστικούς χώρους, αλλάζοντας δύο από πιο βασικά άρθρα του ΚΑΠ. Έτσι η αντικειμενική ευθύνη των ομάδων για τα επεισόδια που προκαλούν οι οπαδοί τους στους γύρω χώρους των γηπέδων καταργήθηκε μέσα σε μια νύκτα. Αλλά και όταν γίνονται επεισόδια εντός των γηπέδων, οι ομάδες θα μένουν στην ουσία ατιμώρητες, καθώς μια ομάδα θα τιμωρείται με αποκλεισμό της έδρας της -κάτι που ισοδυναμεί με τεράστια χαμένα έσοδα για τις ΠΑΕ- μόνο όταν κριθεί υπότροπη για τρίτη φορά. Όλα αυτά βεβαίως με τη σύμφωνη γνώμη και τη συναίνεση της κυβέρνησης και προσωπικά του υφυπουργού Αθλητισμού. Ο οποίος, πριν λίγες μέρες, ανακοίνωσε (με τη σύμφωνη γνώμη των ομάδων) πως θα εγκατασταθεί σταδιακά σε όλα τα γήπεδα της Ελλάδας ο Μεγάλος Αδελφός. Θα τοποθετηθούν δηλαδή σε όλα τα γήπεδα κάμερες που θα παρακολουθούν τους φιλάθλους με στόχο την πάταξη της βίας στα γήπεδα. Η υποκρισία σε όλο της το μεγαλείο...\nΚοινή η διαπίστωση πως η μεγαλύτερη ανοικτή πληγή του ελληνικού ποδοσφαίρου είναι οι παράγοντες που το διοικούν. Ούτε η βιτρίνα που επιχείρησαν να φτιάξουν με την δημιουργία της Σούπερ Λίγκα δεν κατάφερε να κρύψει την πραγματικότητα. Και το χειρότερο γι' αυτούς είναι πως έχει αρχίσει να διαλύεται το οικοδόμημα και από μέσα, καθώς τον τελευταίο καιρό φαίνεται πως οι συμμαχίες έχουν σπάσει οριστικά. Οι συγκρούσεις συμφερόντων για τα μεγάλα οικονομικά πακέτα, η συμμετοχή των ελληνικών ομάδων στο Στοίχημα και το παρασκήνιο στο χώρο της διαιτησίας, δίνουν την χαριστική βολή στη Σούπερ Λίγκα.\nΠολλοί υγιείς φίλαθλοι δεν θέλουν να πηγαίνουν πλέον στο γήπεδο, ακριβώς γιατί δεν τους αρέσει ο πολιτισμός της κερκίδας. Και φυσικά στο γήπεδο θα υποστηρίξεις την ομάδα σου, αλλά μέχρι εκεί φτάνει η συμμετοχή σου. Αυτό κάποιοι πίθηκοι δεν λένε να το καταλάβουν, αφού πιστεύουν πως συμμετέχουν σε κάποιου είδους πόλεμο, ανεξάρτητα αν μέσα στον αγωνιστικό χώρο λαμβάνει χώρα αγωνας μεταξυ δυο ομαδο ή παρτίδα τάβλι. Οι ίδιοι οι παράγοντες των ομάδων απαξιώνουν το προιόν και φυσικά με το να χαιδεύουν τα αυτιά οργανωμένων οπαδών, ενθαρρύνουν βίαιες εκρήξεις. Ακόμη κι η εικόνα μιας ομάδας πλήττεται από περιστατικά βίας, ενώ σίγουρα ζημιώνεται και οικονομικά.\nΟι αθλητικές εφημερίδες επίσης έχουν έναν σημαντικό ρόλο νομιμοποίησης της καφρίλας και του τυφλού οπαδισμού. Καταρχήν έχουμε τις περισσότερες ως αθλητικός Τύπος από οποιαδήποτε χώρα, για ένα πρωτάθλημα υποβαθμισμένο πλήρως, την στιγμή που στην Ισπανία και στην Αγγλία (τα 2 κατά γενική ομολογία καλύτερα πρωταθλήματα) έχουν 2-3 το πολύ αθλητικές εκδόσεις. Άνθρωποι "λυτρώνονται" με το να ξεσπούν μέσα από φωνές και συνθήματα, κάτι που δεν είναι απαραίτητα κακό, αρκεί να μην συνοδεύεται από αντικοινωνικές συμπεριφορές.\nΣίγουρα το ζήτημα της ενδογηπεδικής βίας είναι καθαρά δομικό. Για να αντιμετωπιστεί πρέπει να ληφθούν αποφάσεις που θα έρθουν σε ρήξη με τις επικρατούσες νοοτροπίες. Το θέμα είναι και παιδαγωγικό. Η συμπεριφορά ειδικά "βαμένων" οπαδών, θυμίζει φονταμενταλιστές. Οι σημερινοί θύτες είναι τα αυριανά θύματα κι έτσι κυλάει η ιστορία. Όσο κάποιοι κλείνουν τα μάτια σ' αυτό που συμβαίνει, θεωρώντας ότι κάθε φορά είναι απλά οι 5-10 ανεγκέφαλοι, βάζει το χέρι του ώστε να μην υπάρχει ποτέ λύση. Η λογική πάει περίπατο δε, όταν συζητάς για το πόσες κροτίδες έπεσαν, ότι η φωτοβολίδα που έριξαν δεν πέτυχε κανέναν ή όταν ακούς εκφράσεις "τα λες επειδή έχασες.\nΑναρτήθηκε από filopoulos στις 10:08 π.μ.\nΕτικέτες έχει καταντήσει να θεωρείται σταθερά και δυστυχώς ένα πεδίο ευχολογίων, Η βία στα ελληνικά γήπεδα


Γιατί υπάρχουν οδυνηρά σπυράκια στο πρόσωπο και πώς να τα μεταχειριστείτε - Βρετανοί 2022\nΧαρακτηριστικά της θεραπείας της υποδόριας ακμής\nΤο δέρμα με ακμή απαιτεί πολύ προσεκτική φροντίδα. Ελλείψει κατάλληλης θεραπείας, η ακμή προχωράει και οδηγεί σε ελαττώματα που είναι δύσκολο να αντιμετωπιστούν. Ως αποτέλεσμα, οι δερματολογικοί ασθενείς υποφέρουν από εξωτερικές ατέλειες του δέρματος και βρίσκονται σε συνεχή κατάσταση άγχους. Η περίπλοκη μορφή χελιών είναι μεγάλα υποδόρια βράζει. Αυτή η επώδυνη ακμή στο πρόσωπο συνοδεύεται από εξαιρετικά δυσάρεστα συμπτώματα και επειδή βρίσκεται στα βαθύτερα στρώματα της επιδερμίδας, είναι πιο δύσκολη η θεραπεία με φάρμακα.\nΑιτίες των επιπλοκών της ακμής\nΥπάρχει μια εσφαλμένη αντίληψη ότι η ακμή μπορεί να εμφανιστεί μόνο στην εφηβική περίοδο (εφηβεία) σε εφήβους. Ωστόσο, οι πραγματικοί αιτιολογικοί παράγοντες της ακμής μπορεί να είναι μια ποικιλία παραγόντων. Είναι σαφές ότι η ακμή στο πρόσωπο και στο σώμα εμφανίζεται ως αποτέλεσμα της υπερβολικής παραγωγής σμήγματος, φραγμένων πόρων. Σε καταστάσεις όπου το εξάνθημα επιδεινώνεται, υπάρχει ακμή bolus στο πρόσωπο. Για να αποφευχθούν τέτοιες καταστάσεις, είναι σημαντικό όχι μόνο να γνωρίζουμε τις μεθόδους αποτελεσματικής επίλυσης αυτού του προβλήματος, αλλά και τις αιτίες της ανάπτυξης.\nΛόγω της υπερβολικής έκκρισης σμήγματος, οι αδένες εμποδίζονται με υπολείμματα καλλυντικών προϊόντων, ακαθαρσίες. Δημιουργεί ένα ιδανικό έδαφος αναπαραγωγής για μικρόβια και βακτήρια. Αυτή η κατάσταση του δέρματος επιδεινώνεται από τους ακόλουθους παράγοντες:\nμηχανική βλάβη της επιδερμίδας, αυξάνοντας τον κίνδυνο μόλυνσης.\nδιατροφή, η οποία κυριαρχείται από λιπαρά τρόφιμα.\nσε σχέση με την κληρονομική προδιάθεση.\nκακές συνήθειες - το κάπνισμα, η κατάχρηση αλκοόλ\nλανθασμένη επιλογή καλλυντικών ·\nη υποδήλωση, που προκαλείται από υποδόρια ακάρεα.\nΌσο για την ορμονική ανισορροπία, είναι πραγματικά η αιτία της ακμής. Στις γυναίκες, αυτό το πρόβλημα μπορεί να συμβεί κατά τη διάρκεια της εμμηνόπαυσης, φέρνοντας ένα παιδί, και στους άνδρες εμφανίζεται σε καταστάσεις όπου ενεργά ασχολούνται με τον αθλητισμό και καταναλώνουν αθλητική διατροφή.\nΣτην ιατρική πρακτική, οι καταστάσεις δεν είναι ασυνήθιστες όταν εμφανίζεται οδυνηρή ακμή στο πρόσωπο σε δερματολογικούς ασθενείς που έχουν παθολογίες εσωτερικών οργάνων. Ταυτόχρονα, η θέση της θέσης του χελιού μπορεί να υποδεικνύει μια ασθένεια:\nη υποδερμική ακμή κατά μήκος της γραμμής μαλλιών στο κεφάλι υποδεικνύει προβλήματα της χοληδόχου κύστης.\nστη διάγνωση βαθιάς ακμής στο μέτωπο και στα φρύδια που σχετίζονται με ασθένειες του εντερικού σωλήνα.\nγύρω από τα χείλη - παθολογία του ήπατος?\nστο πηγούνι - άγχος, συναισθηματική παρακμή, γυναικολογικές παθήσεις.\nΈτσι, είναι αδύνατο να προσδιοριστεί ανεξάρτητα η πραγματική αιτία της ανάπτυξης μιας σοβαρής μορφής ακμής, καθώς απαιτούνται ειδικές εργαστηριακές και βακτηριολογικές αναλύσεις.\nΧαρακτηριστικά χαρακτηριστικά μιας σύνθετης μορφής ακμής\nΠαρά το γεγονός ότι η αιτιολογία των δερματικών εξανθημάτων μπορεί να είναι πολύ διαφορετική, κατά κανόνα, υπάρχει η ίδια κλινική εικόνα της ανάπτυξης επώδυνης υποδόριας ακμής. Αρχικά, ο σμηγματοειδής αγωγός είναι αποκλεισμένος, εμφανίζεται ερυθρότητα στην περιοχή του χελιού. Στο επόμενο στάδιο, τα χαρακτηριστικά σημάδια βράζει θα προστεθούν με τη μορφή επώδυνων αισθήσεων όταν αγγίζουν το δέρμα. Ταυτόχρονα, αρχίζουν οι δομικές αλλαγές στα ανώτερα και βαθύτερα στρώματα της επιδερμίδας, με αποτέλεσμα να σχηματίζεται συμπύκνωση μελανώματος (φυματίωση) στην περιοχή του χελιού που έχει ξεπεράσει. Αυτό συμβαίνει λόγω του γεγονότος ότι με τον τρόπο αυτό το σώμα προσπαθεί να καταπολεμήσει τα μολυσμένα κύτταρα και να αποτρέψει την εξάπλωση παθογόνων παραγόντων σε υγιείς περιοχές του δέρματος. Οι βρασμοί, κατά κανόνα, ωριμάζουν περίπου 14 ημέρες και στο τελευταίο στάδιο σχηματίζουν έλκη. Με το πέρασμα όλων των σταδίων ανάπτυξης, σχηματίζεται μια λευκή κεφαλή (ράβδος) στην υποδόρια ακμή, ενώ τα οδυνηρά συμπτώματα εξαφανίζονται. Μετά από μερικές εβδομάδες, η βράση σπάει και το πύον βγαίνει.\nΕίναι εξαιρετικά σημαντικό να φροντίζετε σωστά το δέρμα του προσώπου κατά τη διάρκεια αυτής της περιόδου, ώστε να μην επιδεινώσετε την κατάσταση. Πρέπει να θυμόμαστε ότι είναι αδύνατον να αποσυρθούν οι ασθενείς από την εσωτερική ακμή, διότι τέτοιες ενέργειες οδηγούν όχι μόνο στην πρόοδο των διεργασιών μόλυνσης της επιδερμίδας αλλά και στη μόλυνση του αίματος.\nΦαρμακευτικά φάρμακα για τη θεραπεία της ακμής\nΓια να μάθετε πώς να απαλλαγείτε από την υποδόρια ακμή, θα πρέπει να επικοινωνήσετε με έναν εξειδικευμένο δερματολόγο ή έναν κοσμετολόγο. Οι ειδικοί αυτοί είναι ικανοί να βοηθήσουν στην επίλυση του προβλήματος των ελαττωμάτων του δέρματος σε σύντομο χρονικό διάστημα και χωρίς σοβαρές συνέπειες.\nΗ θεραπεία της περίπλοκης ακμής βασίζεται στη χρήση προϊόντων με έντονο βακτηριοκτόνο και βακτηριοστατικό αποτέλεσμα, τα οποία επίσης θα συμβάλουν στην ταχεία ωρίμανση των βράχων. Όταν εμφανίζεται πύον στην ακμή, πρέπει να αφαιρεθεί το συντομότερο δυνατόν, καθαρίζοντας έτσι τον λιπαρό αγωγό. Για το σκοπό αυτό, οι δερματολόγοι συνταγογραφούν τα ακόλουθα αντιβακτηριακά φάρμακα: Dalatsin, Baziron AC, Clindovit.\nΕάν είναι απαραίτητο, μπορούν να συνταγογραφούνται αντιβιοτικά για χορήγηση από το στόμα. Με ένα τέτοιο σχήμα θεραπείας, το θεραπευτικό αποτέλεσμα επιτυγχάνεται πολύ γρηγορότερα λόγω της ταχείας εξάπλωσης των δραστικών συστατικών του φαρμάκου μέσω της κυκλοφορίας του αίματος. Αυτό το θεραπευτικό μάθημα επιλέγεται ξεχωριστά για κάθε ασθενή, λαμβάνοντας υπόψη τις ιδιαιτερότητες της υγείας του. Υπό την παρουσία μιας βακτηριακής αιτιολογίας, είναι εξαιρετικά σημαντικό να αναγνωριστεί ο συγκεκριμένος τύπος παθογόνου και να επιλεγεί το αντιβιοτικό με το οποίο θα είναι επιζήμια μη ευαισθησία. Τα πιο δημοφιλή αντισηπτικά φάρμακα για χορήγηση από το στόμα είναι: Unidox Solutab, Δοξυκυκλίνη, Ερυθρομυκίνη, Κλινδαμυκίνη.\nΗ εσωτερική βαθιά ακμή μπορεί επίσης να αντιμετωπιστεί με την τοπική χρήση φαρμακευτικών προϊόντων. Από τα πιο προσιτά και θετικά αποδεδειγμένα εξωτερικά φάρμακα είναι:\nLevomekol - αλοιφή, τραβώντας γρήγορα πυώδη περιεχόμενα από το βρασμό και προωθώντας την αναγέννηση των κατεστραμμένων περιοχών της επιδερμίδας.\nΤο Liniment Vishnevsky επιταχύνει την ωρίμανση της υποδόριας ακμής με θέρμανση της περιοχής του δέρματος. Ως αποτέλεσμα, η φλεγμονή αυξάνεται και το πύον εκδιώκεται.\nIchthyol αλοιφή είναι μια μοναδική χημική σύνθεση του φαρμάκου, η οποία χρησιμοποιείται ευρέως στην χειρουργική, κοσμετολογία. Είναι αυτό το φάρμακο βοηθά στην αποτελεσματική αντιμετώπιση των διαφόρων μορφών της σοβαρότητας της ακμής. Η αλοιφή ανακουφίζει από τα οδυνηρά συμπτώματα, εξαιτίας της υπονόμευσης της ευερεθιστικότητας των δεσμών νεύρων.\nΤο σαλικυλικό οξύ είναι μέρος πολλών ιατρικών κρέμες, αλοιφές, λοσιόν. Αυτή η ουσία έχει αποτέλεσμα ξήρανσης της δράσης. Το σαλικυλικό οξύ είναι γνωστό για την ικανότητά του να απαλλαγεί από χρόνιες ασθένειες. Αυτό επιτυγχάνεται με την επιτάχυνση της τοπικής ροής αίματος, με αποτέλεσμα να αρχίζουν να ενημερώνονται ενεργά οι πληγείσες περιοχές της επιδερμίδας. Προκειμένου να αποφευχθεί η υπερβολική ξήρανση του δέρματος θα πρέπει να τηρούν αυστηρά τις οδηγίες χρήσης.\nΣαλόνι διαδικασίες για την αντιμετώπιση της βαθιάς ακμής\nΗ θεραπεία της ακμής στο πρόσωπο μπορεί να διαρκέσει αρκετά μεγάλο χρονικό διάστημα, ειδικά αν ξεκινήσει η διαδικασία της ουλής της επιδερμίδας. Οι δερματολόγοι συνιστούν μια ολοκληρωμένη προσέγγιση για την επίλυση των προβλημάτων των ελαττωμάτων του δέρματος. Οι επιδράσεις των ναρκωτικών στο επηρεασμένο δέρμα θα πρέπει, αν είναι δυνατόν, να συνδυάζονται με διαδικασίες κοσμετολογίας που πραγματοποιούνται σε εξειδικευμένες κλινικές.\nΕπί του παρόντος, οι πιο αποτελεσματικοί χειρισμοί σε καταστάσεις όπου υπάρχει μεγάλη εσωτερική ακμή στο σώμα και στο πρόσωπο είναι:\nΣτα παιδιά, η ακμή εμφανίζεται εξαιρετικά σπάνια και αν εμφανιστούν, κατά κανόνα, στα παιδιά με παραβίαση των επινεφριδίων, είναι απαραίτητη η διαβούλευση με έναν ενδοκρινολόγο. Αυτοί οι σχηματισμοί σπανίως αντιπροσωπεύουν comedones. Συχνότερα είναι φλεγμονώδη και επώδυνα στοιχεία. Ο κίνδυνος μιας τέτοιας ακμής είναι ότι μπορούν να επαναληφθούν ως ενήλικες και σε πολύ πιο σοβαρή μορφή.\nΩς πρόσθετη θεραπεία για επώδυνα εξανθήματα, μπορεί να χρησιμοποιηθεί παραδοσιακή ιατρική. Εάν ένα σπυράκι πονάει και υπάρχει έντονο κοκκινίλα, συνιστάται η τοποθέτηση φύλλων αλόης στο πονόχρωμο σημείο τη νύχτα. Μέχρι το πρωί, ο πόνος υποχωρεί και η ερυθρότητα γίνεται αισθητά μικρότερη.\nΈνα τσίμπημα είναι μια υποδερμική κονδυλωσία που συνήθως σχηματίζεται στο πέλμα των ποδιών, των τακουνιών, των ποδιών. Αυτό οφείλεται στο υπερβολικό φορτίο σε αυτές τις περιοχές του δέρματος.\nΠώς να επιλέξετε μια αλοιφή δερματίτιδας στο δέρμα\nΘείο, Καθαρισμένη ΠεριγραφήΤο καθαρισμένο θείο παράγεται με τη μορφή αλοιφών, πολτών και σκόνης: αλοιφή θείου - από 10 έως 50 g. πάστα θείου-ψευδαργύρου-ναφθαλάνης - 40g. κονιοποιημένο θείο καθαρισμένο - 10 g.<


UHF News: Τι είναι η αζωοσπερμία!\nΤι είναι η αζωοσπερμία!\nΜερικοί άντρες θα ανακαλύψουν με μεγάλη τους έκπληξη ότι έχουν μηδενικό αριθμό σπερματοζωαρίων. Αυτό ονομάζεται αζωοσπερμία και συχνά προκαλεί στους ασθενείς μας απορία αφού έχουν φυσιολογική επιθυμία, μπορούν να εκσπερματώνουν φυσιολογικά και το σπέρμα τους φαίνεται φυσιολογικό.\nΣ’ αυτή την περίπτωση πρέπει να ζητηθεί από το εργαστήριο να φυγοκεντρήσει το δείγμα και να ελέγξει για την ύπαρξη πρόδρομων μορφών σπερματοζωαρίων.\nΜερικοί άντρες θα έχουν πρόδρομες μορφές σπερματοζωαρίων, αυτό ονομάζεται κρυπτοζωοσπερμία και σημαίνει ότι δεν υπάρχει πραγματικά αζωοσπερμία.\nΑν η αζωοσπερμία επιβεβαιωθεί τότε το επόμενο βήμα είναι να βρεθεί ποια είναι η αιτία. Υπάρχουν δυο πιθανότητες\nη αποφρακτική αζωοσπερμία\nμη αποφρακτική αζωοσπερμία.\nΟι άντρες με αποφρακτική αζωοσπερμία έχουν φυσιολογικούς όρχεις οι οποίοι παράγουν φυσιολογικά σπερματοζωάρια τα οποία για κάποιο λόγο δεν εξέρχονται κατά την εκσπερμάτιση. Συνήθως υπάρχει απόφραξη στο επίπεδο της επιδιδυμίδας, σ’ αυτούς του άντρες η ποσότητα του σπέρματος είναι φυσιολογική, υπάρχει φρουκτόζη, το pH είναι αλκαλικό και δεν φαίνονται καθόλου πρόδρομες μορφές σπερματοζωαρίων. Στην κλινική εξέταση, έχουν τυπικά φυσιολογικό σχήμα όρχεων, αλλά η επιδιδυμίδα είναι πλήρης και διογκωμένη. Η απόφραξη μπορεί να οφείλεται σε παλιότερη μόλυνση (γονόρροια, χλαμύδια, ΤΒ), ή σε χειρουργείο για βουβωνοκήλη ή υδροκήλη.\nΜερικοί άντρες έχουν αποφρακτική αζωοσπερμία γιατί έχουν συγγενή έλλειψη σπερματικού πόρου. Η ποσότητα του σπέρματός τους είναι μικρή (0.5 ml ή λιγότερο), το pH είναι όξινο και η φρουκτόζη αρνητική. Η διάγνωση μπορεί να επιβεβαιωθεί από την κλινική εξέταση κατά την οποία δεν ανευρίσκεται ο σπερματικός πόρος. Ίδια εικόνα παρουσιάζεται και σε ασθενείς με απόφραξη στο ύψος της σπερματοδόχου κύστης.\nΟι άντρες με μη αποφρακτική αζωοσπερμία έχουν ανώμαλη ορχική λειτουργία δηλαδή οι όρχεις τους δεν παράγουν φυσιολογικά σπερματοζωάρια. Μερικοί από αυτούς τους άντρες μπορεί να έχουν μικρούς όρχεις στην κλινική εξέταση. Η ορχική ανεπάρκεια μπορεί να είναι μερική, δηλαδή μόνο λίγες περιοχές των όρχεων παράγουν σπερματοζωάρια που δεν είναι όμως αρκετά για την εκσπερμάτιση. Άλλοι άντρες μπορεί να έχουν πλήρη ορχική ανεπάρκεια, αυτό σημαίνει ότι δεν υπάρχει καθόλου παραγωγή σπερματοζωαρίων σε όλη την επιφάνεια των όρχεων. Ο μόνος τρόπος για να διαφοροποιηθεί η πλήρης από τη μερική ορχική ανεπάρκεια είναι να γίνουν πολλαπλές ορχικές βιοψίες ώστε να υπάρχουν δείγματα από διαφορετικές περιοχές των όρχεων.\nΜπορεί να γίνει χειρουργική επέμβαση για να αντιμετωπισθεί η αποφρακτική αζωοσπερμία;\nΑν η οδός έχει αποφραχθεί, μπορεί να γίνει μια μικροχειρουργική αναστόμωση μεταξύ σπερματικού πόρου και επιδιδυμίδας. Αυτή είναι μια πολύ εξειδικευμένη και περίπλοκη χειρουργική επέμβαση γιατί πρέπει να γίνει κάτω από υψηλή μεγέθυνση. Ο χειρουργός προσπαθεί να παρακάμψει την απόφραξη, ώστε τα σπερματοζωάρια να μπορούν να φτάσουν στην ουρήθρα.\nΤα χειρουργικά αποτελέσματα μπορεί να μην είναι τα αναμενόμενα για τους ακόλουθους λόγους:\nΛόγω τεχνικής δυσκολίας, εξαιτίας του μικροσκοπικού μεγέθους των πόρων.\nΤα σπερματοζωάρια μετά την επέμβαση είναι χαμηλής ποιότητας και μπορούν να προκαλέσουν εγκυμοσύνη σε ποσοστό 25 % των ασθενών. Αυτό συμβαίνει γιατί τα σπερματοζωάρια είναι ανώριμα, αφού δεν έχουν περάσει αρκετό χρόνο στην επιδιδυμίδα, μέσα στην οποία ωριμάζουν.\nΜια δευτερεύουσα βλάβη στην επιδιδυμίδα και στους σπερματικούς πόρους συμβαίνει επειδή το σύστημα έχει παραμείνει σε σταθερά υψηλή πίεση για μεγάλο χρονικό διάστημα. Προκαλούνται δηλαδή ρήγματα και στενώσεις και σε άλλα σημεία του σπερματικού πόρου καθιστώντας την επέμβαση λιγότερο επιτυχή.\nΜια από τις σπάνιες περιπτώσεις αποφρακτικής αζωοσπερμίας είναι η απόφραξη του εκσπερματιστικού πόρου. Αυτοί οι άντρες έχουν μικρή ποσότητα όξινου σπέρματος που δεν περιέχει φρουκτόζη. Συνήθως είναι αποτέλεσμα φλεγμονών. Μερικές φορές, αυτό συμβαίνει εξαιτίας κάποιας κύστης στον εκσπερματιστικό πόρο, η οποία μπορεί να διαγνωστεί με TRUS (διορθικό υπερηχογράφημα). Αυτό αντιμετωπίζεται με διουρηθρική εκτομή του εκσπερματιστικού πόρου.\nΤι συμβαίνει με τους άντρες που έχουν συγγενή, αμφίπλευρη απουσία του σπερματικού πόρου;\nΟι άντρες που έχουν συγγενή απουσία σπερματικού πόρου έχουν αζωοσπερμία, με μικρή ποσότητα εκσπερμάτισης, όξινο pH και απουσία φρουκτόζης στο σπέρμα. Πρόκειται για μια συγγενή ανωμαλία που εντοπίζεται μόνο όταν ο άνδρας προσπαθεί να αποκτήσει παιδί.\nΤι μπορεί να κάνει ένας άντρας που έχει κάνει απολίνωση πόρων και θέλει να κάνει πάλι παιδιά;\nΣτους άντρες η επέμβαση αυτή γίνεται για να γίνουν στείροι από τη στιγμή που έχουν ολοκληρώσει την οικογένειά τους. Αυτή είναι μια ασφαλής και εύκολη επέμβαση που αφορά στην εκτομή του σπερματικού πόρου (του σωλήνα του μεταφέρει τα σπερματοζωάρια). Μετά την εκτομή η εκσπερμάτιση είναι φυσιολογική αλλά δεν υπάρχουν καθόλου σπερματοζωάρια στο σπέρμα.\nΑν ο άντρας αλλάξει γνώμη μετά την εκτομή του ενός ή και των δυο ορχικών πόρων και θέλει να κάνει και άλλο παιδί, με μικροχειρουργική επέμβαση μπορεί να ενωθούν τα κομμένα άκρα έτσι ώστε τα σπερματοζωάρια να περνούν στο σπέρμα. Είναι μια επέμβαση χωρίς εγγυημένη επιτυχία. Τα καλύτερα αποτελέσματα παρουσιάζονται όταν η επέμβαση πραγματοποιείται μέσα στα 5 χρόνια μετά την εκτομή των σπερματικών πόρων, πριν αναπτυχθούν αντισώματα έναντι των σπερματοζωαρίων.\nΑναρτήθηκε από UHF News στις 4:07 μ.μ.


Μαμάδες στο facebook - βλέπουμε τα παιδιά σας πιο πολύ από τα δικά μας - The Mamagers.gr\nΛΕΝΑ ΚΑΛΙΔΟΥ 22 ΙΟΥΝΙΟΥ, 2016\nΗ ένδεια ενός λαού ξεγυμνώνεται αποκρουστικά σε περιόδους κρίσης. Το ίδιο και η κουλτούρα του, οι αντοχές, η πειθαρχία του και οι καλές ή οι κακές του συνήθειες. Όσο πιο επιφανειακά καλλιεργημένος και απαθής παρατηρητής του χάους ο λαός τόσο πιο εκτεθειμένος και απροστάτευτος στη ψυχολογία της μάζας, τόσο πιο βουτηγμένος σε εικονικούς και ψυχοτρόπους παραδείσους. Όσο πιο αδύναμες οι άμυνες τόσο πιο διαδεδομένες οι συμπεριφορές χαμηλής νόησης και αυτοεκτίμησης. Κι όσο πιο ελκυστικό το περιτύλιγμα τόσο πιο νοσηρό και δύσχρηστο το δώρο. Στην προκειμένη περίπτωση τα μέσα κοινωνικής δικτύωσης και η έξαρση των χρηστών που ξεπέρασαν ακόμα και το προηγούμενο «μπουμ» του πιστωτικού υπερκαταναλωτισμού μοιάζουν όλο και περισσότερο με έναν καθρέφτη που αντικατοπτρίζει θυμό: (ψόφα-ψόφα-ψόφα) και εγωπάθεια: (εγώ-εγώ-εγώ).\nΣτην προηγούμενη δεκαετία ζούσαμε με δανεικά ακριβώς γιατί ως πολίτες δεν είχαμε καμιά παιδεία σε σχέση με τα πιστωτικά ιδρύματα, τον υπερκαταναλωτισμό και τα δάνεια. Ζούσαμε τη ζωή των αστέρων σαπουνόπερας με πλαστικό χρήμα. Υπερχρεωθήκαμε σαν να μην υπήρχε αύριο υποθηκεύοντας τη ζωή μας για άχρηστα αγαθά που τα έντυπα και ηλεκτρονικά ΜΜΕ μας έπειθαν πως μας είναι απολύτως απαραίτητα. Έγινε το «μπουμ» και τα διακοποδάνεια, αποτελούν ντροπή της Ιστορίας… Κάποιοι το φιλοσόφησαν, κάποιοι αυτοκτόνησαν, πολλοί έχασαν τον ύπνο τους από τις εισπρακτικές, αρκετοί πρόλαβαν και ξεχρέωσαν και σχεδόν όλοι βυθίστηκαν για καιρό στα μαλακά σύννεφα της σετραλίνης του λαντόζ, του ζολόφτ, του ζάναξ και λοιπών σκευασμάτων ψάχνοντας τη χαμένη τους σερετονίνη.\nΎστερα ήρθαν τα μέσα κοινωνικής δικτύωσης. Νέο «μπουμ»!\nΣ΄ αυτή τη δεκαετία σχεδόν όλοι έχουν τα δάχτυλα τους σε μια οθόνη αφής και ζουν μέσα από αυτήν. Το διαδίκτυο και η ευκολία προσέγγισης των πάντων φώτισε τις μαραγκιασμένες ψυχές των νεόπτωχων Ελλήνων έτσι όπως έρχεται το φως της λάμπας αλογόνου στο σκοτάδι. Στην αρχή ήταν όλα ειδυλλιακά. Ύστερα όπως σε κάθε λάμπα αλογόνου μαζεύτηκαν μικρά μαύρα μυγάκια. Στο φυσικό φως της μέρας όπως και στη φυσική συναναστροφή μια λευκή λάμπα αλογόνου μοιάζει παρά φύσιν, όπως και οι γενέθλιες ευχές στο facebook στον άντρα σου που ξυρίζεται στο μπάνιο.\nΌχι με το ίδιο το εργαλείο δεν έχω τίποτα. Μια χαρά είναι για την πλάκα μας, την ενημέρωση μας ακόμα και για τις ευχές. Τα έχω με όσους ζουν την εικονική ζωή βουίζοντας ξεχνώντας την πραγματική ή μάλλον ξεφεύγοντας από την πραγματική. Διότι το facebook του, το προβληματάκι του, τα ψυχολογικά του, την «διαταραξούλα» του ότι θέλει τα κάνει κανείς, το παιδί του όμως, οφείλει να έχει την παιδεία, υποχρεούται να το προστατέψει.\nΕίχα πάντα μια επιφύλαξη απέναντι στις μαμάδες με τα παιδιά αξεσουάρ. Εκείνες που σετάρουν το παιδί με τη γόβα και το τοπίο, παράδειγμα που δίδεται από τους εγχώριους συφοριασμένους τηλεστάρ και τις μαμάδες του εξωτερικού που ποστάρουν στο instagram μαζί με το κέικ φράουλα με παντεσπάνι μανδραγόρα και το παιδάκι. Όχι στα γενέθλια, όχι σε μια γλυκιά οικογενειακή στιγμή, όχι στην αποφοίτηση όχι με κάποιο φίλτρο τέλος πάντων με την έννοια του μέτρου, αλλά ως δείκτη οικογενειακής γαλήνης και ευτυχίας. Όμως το να δείχνεις πως η οικογενειακή ζωή σου είναι τέλεια από το να τη ζεις έχει διαφορά. Αυτή η παρέλαση και επίδειξη της μητρικής ευτυχίας έχει καταντήσει νεύρωση. Γεμίσαμε υπέροχες μαμάδες, με υπέροχα μωρά και υπέροχους συζύγους που ανεβάζουν ανά δίλεπτο φωτό των παιδιών τους και ξέρουμε ανά πάσα στιγμή, πότε τα μωρά τους περπάτησαν, πότε μίλησαν, πότε γέλασαν, πότε μούτρωσαν, πότε έβγαλαν το πρώτο δόντι, πότε σπυρί, πότε μαλλιά. Ξέρουμε πότε πήγαν στην πισίνα, στο πάρτυ, εκδρομή και τι φόρεσαν. Φωτογραφίες ατελείωτες μικρών με σκυλάκια, γατάκια, με κουλούρα, με σκουφί, με μαγιό στο αμάξι, στο δρόμο στον μάρσιπο, σε έναν τέλειο καναπέ, δίπλα σε ένα τέλειο μαξιλάρι πίσω από ένα τέλειο φυτό.\nΚορίτσια φιλικά σας το λέω. Όποιος ζει μια ζωή αρκούντως ευτυχή δεν έχει ανάγκη να την μοιραστεί με δέκα ομίλους, 32 ομάδες, 40 φαν γκρουπ και 2.500 χιλιάδες φίλους. Απλά τη ζει! και μάλιστα τη διαφυλάττει.\nΠου ακριβώς είναι το όριο κανείς δεν είναι σε θέση να μας πει ή να μας τα θέσει. Είναι ανθρώπινο να θες να μοιραστείς όμορφες στιγμές του παιδιού σου με τον κόσμο. Αλλά όταν το κάνεις όλη μέρα, κάθε μέρα υπάρχει πρόβλημα. Πιστεύω πως υπάρχουν κάποιοι άγραφοι κανόνες ομαλής συμπεριφοράς σε κάθε μας συναναστροφή είτε φυσική είτε διαδικτυακή που σε συνδυασμό με τον χαρακτήρα και το θυμικό μας λειτουργούν σας δικλίδες αυτοπροστασίας. Σε όλους; Δεν ξέρω.\nΑυτό που ξέρω είναι πως το παιδί σου δεν είναι ένα κομμάτι κρέας. Δεν είναι ένα μέσο για να κερδίσεις εντυπώσεις και λαικ. Όταν θα το καταλάβεις θα είναι καλύτερα και για σένα και για εκείνο.\nΟ Γιώργος Πανόπουλος απαντά σε 15 ερωτήσεις για μεγάλα παιδιά


Etxeondo Etxe Windstopper Μαύρο, Bikeinn\nΠεριγραφή προϊόντος Etxeondo Etxe Windstopper\nΜην περιμένετε άλλο και αγοράστε Etxeondo Etxe Windstopper! Στο bikeinn όλα τα Aνδρικά ρούχα προϊόντα έχουν την πλήρη εγγύηση κατασκευαστή της μάρκας Etxeondo. Αγοράζοντας στο ποδήλατο κατάστημα, μπορείτε να επωφεληθείτε από τα πλεονεκτήματα που ανήκουν στη ποδήλατο κοινότητα μας. Κάντε την παραγγελία σας τώρα και κερδίστε Etxeondo Etxe Windstopper το συντομότερο δυνατόν στο σπίτι.\nΧαρακτηριστικά Etxeondo Etxe Windstopper\nΒιωσιμότητα Etxeondo Etxe Windstopper


McAfee vs Norton 360: Ποιο είναι το #1 Antivirus το 2022;\nΚεντρική Σελίδα Σύγκριση McAfee vs Norton\nMcAfee σε σύγκριση με Norton: Ποιο Είναι το Κατάλληλο για Εσάς;\nΗ McAfee είναι ένας από τους παλαιότερους παροχείς προστασίας από ιούς και ο Norton είναι επίσης βετεράνος στον χώρο. Και οι δύο προσφέρουν λύσεις για όλες σχεδόν τις πλατφόρμες και προσφέρουν καινοτόμο ευρετική ανίχνευση. Επίσης παρέχουν γονικούς ελέγχους και εργαλεία κατά του phishing, παρόλο που το McAfee απαιτεί επιπρόσθετη επέκταση για αυτήν τη λειτουργία.\nΌταν πρόκειται για λογισμικό κατά του malware, το Norton παρέχει την πιο εκτεταμένη ασφάλεια. Η προληπτική εκμετάλλευσή τους και η προστασία SONAR σε προστατεύουν από τις επιθέσεις μηδενικής ημέρας που δεν έχουν εντοπιστεί ποτέ πριν. Η McAfee, από την άλλη πλευρά, χρησιμοποιεί "δείκτες φήμης" για να στείλει ύποπτα αρχεία στους ειδικούς για εξέταση.\nΤο McAfee και το Norton προσφέρουν χρήσιμες επιπλέον λειτουργίες για να αυξήσουν την ασφάλειά σου. Το ειδικό εργαλείο κοινωνικών μέσων του McAfee σαρώνει τις δημοσιεύσεις και τα status για πιθανές μολύνσεις και μπορεί να χρησιμοποιηθεί σε απεριόριστες συσκευές. Το Norton χρησιμοποιεί αυτόματα αντίγραφα ασφαλείας και ενημερώσεις για να διασφαλίσει ότι τα αρχεία σου δεν κινδυνεύουν ποτέ, καθώς και πληροφορίες για την επιτάχυνση της διαδικασίας σάρωσης. Και οι δύο εταιρείες προσφέρουν παρόμοια ηλεκτρονική τεκμηρίωση και ζωντανή συνομιλία με τους πελάτες.\nΤο McAfee και το Norton έχουν παρόμοια τιμή, γι 'αυτό είναι εύκολο να τα συγκρίνεις άμεσα. Και τα δύο υπόσχονται υψηλού επιπέδου ασφάλεια, αλλά το Norton προσφέρει περίπλοκες λύσεις κατά του κακόβουλου λογισμικού, ενώ το McAfee προσφέρει κορυφαία σχέση τιμής και απόδοσης χάρη στο ότι υποστηρίζει απεριόριστες συσκευές. Αν έχεις οικογένεια, επίλεξε αυτό. Αν θέλεις την καλύτερη προστασία για μια μόνο συσκευή, τότε επίλεξε το Norton.


Εμφανίστηκε Η Πρώτη Φωτογραφία Του LG G3;\nΗ παραπάνω φωτογραφία που βλέπετε ενδέχεται να είναι η πρώτη φωτογραφία που τραβήχτηκε από την κάμερα της πολυαναμενόμενης κορεάτικης ναυαρχίδας, LG G3. Η προέλευση της φωτογραφίας αυτής είναι από ένα φόρουμ στο οποίο κάποιος ζήτησε την γνώμη των μελών, αν είναι συνετό να αγοράσει το δυνατό LG G2 ή να περιμένει το καλοκαίρι τον διάδοχό του αλλά και ποιες θα είναι ουσιαστικά οι διαφορές τους.\nΗ συζήτηση ξαφνικά απέκτησε τρομερό ενδιαφέρον, καθώς ο χρήστης «Geek» έγραψε ως απάντηση ότι το LG G3 δοκιμάζεται από έναν φίλο του για έναν πάροχο και ότι θα του στείλει μερικές φωτογραφίες τραβηγμένες από την κάμερα του κινητού! Έτσι δημοσίευσε την παραπάνω φωτογραφία. Επίσης ανέφερε ότι ο αισθητήρας της κάμερας του LG G3 θα είναι ίδιος με αυτού του LG G Pro 2, δηλαδή 13ΜΡ με οπτικό σταθεροποιητή εικόνας.\nΗ φωτογραφία είναι εκπληκτική, με φοβερή λεπτομέρεια και διαστάσεις 4160×2342. Είναι τραβηγμένη από το μοντέλο LG-D972, που ίσως θα αποτελέσει το LG G3 της Sprint. Για το τέλος, ο «Geek» μας έδωσε την πληροφορία ότι η συσκευή ίσως κυκλοφορήσει τον Ιούλιο. Ελπίζουμε να διαρρεύσουν περισσότερες πληροφορίες για την ναυαρχίδα της LG σύντομα.


Μποζιονέλος | 21 Οκτ 2020 14:11\nΝτροπή και μόνο ντροπή. Λέτε, ας πούμε, για τον Γιώργο Βασιλακόπουλο και τον ΕΣΑΚΕ αλλά η ΕΣΑΠ πάει καλύτερα; Τις προάλλες ο Παντελής Ταρνατόρος έκανε ολόκληρη μόντα για να παίξει ο Ηρακλής στο Λιγκ Καπ. Λίγα 24ωρα αργότερα ο «Γηραιός» αποσύρθηκε από τη Volley League.\nΚαι τι δεν αποφάσισε η ΕΣΑΠ; Να μην αλλάξει την προκήρυξη του πρωταθλήματος αφήνοντας 14 αθλητές του Ηρακλή (10 Ελληνες και 4 ξένους) στην ανεργία! Αδυνατούν δηλαδή να βρουν ομάδα ως και το 2021 ενώ, πρακτικά, μια ρύθμιση ήταν.\nΑ, ρε βόλεϊ, πώς κατάντησες…\n🦊 ΟΚ, είπαμε, δεν είναι για φαβόρες το CHL αλλά δεν θα βγαίνουν δα και τα ρίσκα. Αλλού κυνηγήσαμε… μπόμπες χθες (Κρασνόνταρ), αλλού βγήκαν (Μπριζ και Γιουνάιτεντ). Δεν πειράζει.\nΠέρασαν τα γκολ Ιμόμπιλε και Χάαλαντ με 3.85 στο Λάτσιο – Ντόρτμουντ, κάσαρα την Κρασνόνταρ με τη Ρεν (όχι πως άξιζαν κάτι οι Ρώσοι, τελικά…), ο Μέσι πάλι σκόραρε νωρίς και πάλι, ενώ τον κυνηγάω για 2+ γκολ, έμεινε… εκεί, ενώ η Γιούβε δεν δέχθηκε γκολ και η Παρί… αφήστε το καλύτερα.\nΌταν είχε Ιβανσιτς\nΣάλτσμπουργκ – Λοκομοτίβ Μόσχας. Αναμετρώνται για πρώτη φορά. Μόνα άλλα ματς των «ταύρων» με Ρώσους το 2016-17 στους ομίλους του Europa, 0-1 και 1-1 με την Κρασνόνταρ.\nΗ «Λόκο» έχει 4-2-2 συνολικά ενάντια σε Αυστριακούς, 1-1-0 μετά την τελευταία ήττα, στη Μόσχα το ’05 από τη Ραπίντ, ματς που έπαιζε βασικός (μετέπειτα «πράσινος») Αντρέας Ιβανσιτς για τους «πράσινους». Επί αυστριακού εδάφους η Λοκομοτίβ μετρά 2-1-1, μόνη ήττα πριν από 19 χρόνια, 1-0 από την Τιρόλ Ινσμπρουκ του Κουρτ Γιάρα, μετέπειτα τεχνικού της Ξάνθης (1996-97).\nΜε 3.000 θεατές το αποψινό, ναι μεν φαβορί η Σάλτσμπουργκ, σύμφωνοι, αλλά η «Λόκο» κάνει μια στο τόσο ζημιές, θυμηθείτε πέρυσι στο Λέβερκουζεν. Ίσα ίσα για το ονόρε, under στο line των φάουλ, πολλά μου φαίνονται τα 27.\nΟι… τελικοί του ’74 άλλαξαν την ιστορία\nΜπάγερν Μονάχου – Ατλέτικο Μαδρίτης. Για τέταρτη φορά στην ιστορία τους ανταμώνουν Μπάγερν και Ατλέτικο και δεύτερη σε ομίλους, με την καθεμιά να νικά στην έδρα της από δύο φορές ενώ έπαιξαν άλλες δύο στον τελικό του Πρωταθλητριών του 1974.\nΔύο; Ναι, διότι τότε δεν προβλέπονταν πέναλτι μετά από ισόπαλη παράταση, σε χρονιά που μνημονεύεται ως turning point για την ιστορία της Μπάγερν αλλά και την απαρχή της… κατάρας της Ατλέτικο με τρεις, συνολικά, χαμένους τελικούς. Εκείνη η Ατλέτι μνημονεύεται όμως ως η κορυφαία στην ιστορία του συλλόγου και συγκρίνεται με την εποχή του Τσόλο Σιμεόνε: τρία πρωταθλήματα σε επτά χρόνια (‘70, ‘73, ’77) προπονητή τον Αργεντινό Χουάν Κάρλος Λορένθο, ο οποίος ανέλαβε το ‘73 τους πρωταθλητές και συνέχισε τη δουλειά που είχε ξεκινήσει από τον Αυστριακό Μαξ Μέρκελ και τον Γάλλο Μαρσέλ Ντομίνγκο. Ηγέτης της τότε ο αείμνηστος Λουίς Αραγονές, δίπλα στον Χαβιέ Ιρουρέτα, «αρχιτέκτονα» της μεγάλης Ντεπορτίβο λα Κορούνια των 00s, ενώ κίπερ ήταν πατέρας του Πέπε Ρέινα, Μιγέλ. Στην Μπάγερν τις βάσεις είχε θέσει ο Κροάτης Μπράνκο Ζέμπετς, οδηγώντας την στο πρώτο πρωτάθλημα της ιστορίας της στη Bundesliga και το 1970 ανέλαβε ο Ούντο Λάτεκ, έχοντας από Ζεπ Μάγερ και Τζόνι Χάνσεν, από Φραντς Μπέκενμπαουερ ως Πολ Μπράιτνερ και από Φραντς Ροτ ως Ούλι Χένες.\nΣτις 15 Μαΐου 1974 στο «Χέιζελ» των Βρυξελλών έμειναν στο 0-0 και στην παράταση 1-1 με τα γκολ των Αραγονές (με φάουλ, στα 36’ του τότε) στο 114’ και Σβάρτσενμπεκ στο 120’ (σ.σ. κλασική Μπάγερν…).\nΜόλις δύο ημέρες αργότερα, στο ίδιο γήπεδο, το σκηνικό στήθηκε εντελώς διαφορετικά. Πλέον το θέμα ήταν το ποιος είχε δυνάμεις μετά από τα 120 λεπτά που είχαν προηγηθεί. Τις είχαν οι Γερμανοί, ο Χένες άνοιξε το σκορ στο 28’ και τον δρόμο για τον θρίαμβο (4-0) με άλλο ένα δικό του και δύο από τον Μίλερ. Ήταν το ξεκίνημα. Θα ακολουθούσαν ακόμα δύο Πρωταθλητριών για μία από τις πιο σπουδαίες ομάδες που είδε ποτέ ο πλανήτης.\nΗ «ροχιμπλάνκο» εκδίκηση…\n…ήρθε 42 χρόνια μετά, στα ημιτελικά του ’16 και με την Μπάγερν ακλόνητο φαβορί για να ανταμώσει με τη Ρεάλ στον τελικό. Φευ… 1-0 στο «Βιθέντε Καλδερόν» με γκολ του Σαούλ από το 11’, ανώδυνη ήττα 2-1 στο Μόναχο χάρη στο γκολ του Γκριζμάν (54’), ως… απάντηση σε αυτά των Τσάμπι Αλόνσο (31’), Λεβαντόφσκι (74’), με τον Πεπ Γκουαρδιόλα να χρεώνεται μια μεγάλη αποτυχία και να αποχωρεί, ένα μήνα μετά.\nΣε ομίλους αντάμωσαν… στο καπάκι, το 2016-17, ξανά με νίκες στις έδρες τους, αμφότερες με 1-0: με γκολ του Καράσκο στη Μαδρίτη και με γκολ του Λεβαντόφσκι στο Μόναχο.\nΓενικώς στα της παράδοσης, η Μπάγερν έχει παίξει άλλες… 61 αναμετρήσεις με Ισπανούς, έχει 7-1-3 στα τελευταία 11 στο Μόναχο, και οι τρεις ήττες… από Μαδριλένους, άλλους όμως: τη Ρεάλ. Η Ατλέτι μετρά άλλα 45 ματς ενάντια σε Γερμανούς, εκτός έδρας έχει 6-3-12 με τρία διπλά στα τελευταία δέκα (με Βόλφσμπουργκ, Αννόβερο, Λέβερκουζεν).\nΗταν το φαβορί στη διαδικασία του Final-8, η Μπάγερν δικαίωσε τις προσδοκίες και οι Βαυαροί λίγους μήνες μετά τον θρίαμβο στη Λισσαβώνα, ετοιμάζονται για την υπεράσπιση των σκήπτρων τους, με έναν απ’ τους δυσκολότερους αντιπάλους που θα μπορούσαν να βρουν στον δρόμο τους σε πρεμιέρα. Για τους «ροχιμπλάνκος», ωστόσο, τα προβλήματα που έχουν μαζευτεί είναι πολλά: Σαούλ, Χιμένες και Ντιέγο Κόστα έχουν τεθεί εκτός. Ρέφερι ο Μάικλ Ολιβερ, με μόλις 3 πέναλτι αλλά 74 κίτρινες σε 15 ματς του θεσμού – βγάζει σχεδόν 5 ανά αγώνα. ΟΚ, σκληρή η Ατλέτι αλλά δε νομίζω να το ρίξει τόσο στην κλοτσιά, στην πρεμιέρα και με απανωτά ματς να ακολουθούν, αλλά 4 βγαίνουν, νομίζω.\nΔυάδα (απόδοσης 2.86) ⚽\n🇦🇹🇷🇺 19:55 Σάλτσμπουργκ 🆚 Λοκομοτίβ Μ. ⏩ Under 27,5 φάουλ 🦊 1.87. (Stoiximan)\n🇩🇪🇪🇸 22:00 Μπάγερν Μ. 🆚 Ατλέτικο Μ. ⏩ Over 3,5 κάρτες 🦊 1.53. (Stoiximan)\nΑπό όταν είχε Καρεμπέ και Γιάρνι\nΡεάλ Μαδρίτης – Σαχτάρ Ντόνετσκ. Συναντήθηκαν πάλι μόνο στο Champions League 2015-16, σε όμιλο, με τη Ρεάλ (του Ράφα Μπενίτεθ, τότε) να σκοράρει από 4 φορές και στα δύο: 4-0 στη Μαδρίτη με χατ-τρικ του Ρονάλντο κι ένα του Μπενζεμά, και 4-3 στο Λβιβ με δύο του Ρονάλντο κι από έναν των Καρβαχάλ και Μόντριτς, οι Αλεξ Τεϊσέιρα και Ντετίνιο είχαν βάλει τα γκολ των Ουκρανών.\nΗ Ρεάλ είναι στο 7-6-1 με Ουκρανούς και αήττητη επί… 21 χρόνια μετά το 2-0 στο Κίεβο από την Ντινάμο τον Μάρτιο του 1999, μένοντας εκτός στα προημιτελικά, από ισάριθμα γκολ του Αντρέι Σεφτσένκο. Έναν… αιώνα πριν από τα ματς με τον Ουαλό Τζον Τόσακ στον πάγκο των Μαδριλένων, εποχή που έπαιζε με Ραούλ, Μοριέντες, Ρομπέρτο Κάρλος, Ιέρο, Σούκερ και δύο… γνωστούς μας, τους Κριστιάν Καρεμπέ και Ρόμπερτ Γιάρνι, οι οποίοι αργότερα έπαιξαν στην Ελλάδα. Στη Μαδρίτη η Ρεάλ έχει 5-1-1 με Ουκρανούς με γκολ 15-5, ήτοι βάζει 3 κατά μέσο όρο.\nΗ Σαχτάρ μετρά 5-6-14 κόντρα σε ισπανικές ομάδες συνολικά και επιμέρους 3-2-7 στην Ισπανία, όπου νίκησε στην τελευταία (1-0 τη Θέλτα το ’17) και 2-1-2 στα τελευταία πέντε.\nΕπί των αποψινών, η Σαχτάρ είναι αποδεκατισμένη (διαβάστε στην ανάλυση Ρεάλ - Σαχτάρ) και λίγο έλειψε να μην ταξιδέψει καν στη Μαδρίτη. Ενόψει Μπάρτσα ο Ζινεντίν Ζιντάν προφυλάσσει τον Σέρχιο Ράμος, με Ασένσιο, Μπενζεμά και Βινίσιους θα παίξει μπροστά, εκτός κι αν πάρει ευκαιρία ο Γιόβιτς, σε ματς που διεξάγεται στο μικρό «Αλφρέδο ντι Στέφανο» και όχι στο «Σαντιάγο Μπερναμπέου». Τέτοια ματς φτιάχνουν βραδιές απρόσμενων πρωταγωνιστών, ενστικτωδώς πήρα τον Φεντερίκο Βαλβέρδε για σκόρερ.\n🇪🇸🇺🇦 19:55 Ρεάλ Μαδρίτης 🆚 Σαχτάρ Ντόνετσκ ⏩ Γκολ Βαλβέρδε 🦊 5.50. (Bwin)\nΟυδέποτε νίκη στο Νησί, 11 χρόνια χωρίς γκολ\nΜάντσεστερ Σίτι – Πόρτο. Πρώτη φορά συναντιούνται στο πλαίσιο του Champions League, μόνες τους παρελθούσες αναμετρήσεις το 2012-13 σε όμιλο του Europa, με τη Σίτι να κάνει δύο νίκες: 2-1 στο «Ντραγάο» με αυτογκόλ του Περέιρα και τέρμα του Αγουέρο, είχε ανοίξει το σκορ ο Βαρέλα, και 4-0 στο Μάντσεστερ με Αγουέρο, Ντζέκο, Νταβίδ Σίλβα και Νταβίδ Πισάρο. Προπονητές τότε ο νυν Ιταλός εκλέκτορας, Ρομπέρτο Μαντσίνι, και ο άλλοτε του Ολυμπιακού, Βίτορ Περέιρα που είχε στον πάγκο τον Αγκολέζο μετέπειτα παίκτη του ΠΑΟΚ, Ντζιάλμα Κάμπος. Ναι, με κοκκινόμαυρα, η Σίτι είναι…\nΗ Σίτι, μαζί με τα ματς με την Ακαδέμικα το ’90 και Σπόρτινγκ το ’12, μετρά 4-1-1 ενάντια σε Πορτογάλους (και 2/3 νίκες εντός), η Πόρτο έχει δώσει άλλα 42 παιχνίδια κόντρα σε Άγγλους με 9-11-22 συνολικά και 0-4-17 ως φιλοξενούμενη. Ναι, κοτζάμ Πόρτο, τέτοια φανέλα στην Ευρώπη και ουδέποτε επικράτησε στο Νησί, από το ’68 ως και σήμερα. Σε αυτά τα 17 σκόραρε στα 9 αλλά σε κανένα μετά το 2-2 με τη Γιουνάιτεντ στο Μάντσεστερ τον Απρίλιο του 2009, με γκολ του Μαριάνο Γκονζάλες στο 89’ και προπονητή τον (άλλοτε του Παναθηναϊκού) Ζεσουάλδο Φερέιρα. Έκτοτε, με απολογισμό 0-1-6 (η μη ήττα, στο Λίβερπουλ το ’18, με 0-0) οι «δράκοι» δεν έβαλαν ούτε γκολ.\nΑποδυναμωμένοι οι «δράκοι» μετά τις πωλήσεις των Τέγες και Ντανίλο, ασταθής ως τώρα η Σίτι αλλά να σκάσει… βόμβα στυλ Μπριζ ή Γιουνάιτεντ, όπως χθες; Απίθανο λίγο. Επιλογή το over 1,5 ως την ανάπαυλα, αν μπουν φορτσάτοι οι «σίτιζενς» και βοηθήσουν και οι Ίβηρες, κάτι γίνεται. Σφυρίζει και ο άπειρος Λετονός Αντρις Τρεϊμάνις, χωρίς πολλές ευρωπαϊκές παραστάσεις άρα θα σφυρίζει ό,τι βλέπει. Μας κάνει.\n🏴🇵🇹 22:00 Mάντσεστερ Σίτι 🆚 Πόρτο ⏩ Over 1,5 στο 1ο ημίχ. 🦊 2.00. (Bet365)\n🏴🇵🇹 22:00 Mάντσεστερ Σίτι 🆚 Πόρτο ⏩ Καταλογισμός πέναλτι 🦊 2.75. (Stoiximan)\nΟποια περνάει, πάει… τελικό (και ηττάται)\nΙντερ – Γκλάντμπαχ. Ιστορικές φανέλες και οι δύο στην Ευρώπη από τα 70s, από τότε έχουν να συναντηθούν στα Κύπελλα Ευρώπης, συνολικά η Ιντερ είναι αήττητη με 2-2-0 στα 90λεπτα.\nΤο φθινόπωρο του ’71, στον 2ο γύρο του Πρωταθλητριών, η Ιντερ νίκησε με 4-2 στο Μιλάνο με γκολ από Μπελούτζι, Μπονισένια, Ζάιρ και Οριάλι, και πέρασε με 0-0 στη ρεβάνς. Έφτασε μάλιστα τότε ως και τον τελικό του Ρότερνταμ, όπου όμως ο Αγιαξ, με δύο γκολ του Γιόχαν Κρόιφ, επανέλαβε ό,τι… και με τον Παναθηναϊκό στο «Γουέμπλεϊ», ένα χρόνο νωρίτερα.\nΩστόσο τότε η ρεβάνς είχε γίνει… πριν το πρώτο ματς: η Ιντερ, στην πιο μαύρη σελίδα της ιστορίας της, είχε ηττηθεί με 7-1 (!) στο παλιό γήπεδο της Γκλάντμπαχ, το «Μπέκελσμπεργκ», αλλά μετά το 3-0 ο Μπονισένια βγαίνει εκτός, χτυπημένος στο κεφάλι από ένα μπουκάλι. Μετά το ματς η Ιντερ κατέθεσε ένσταση, μέχρι να βγει η απόφαση έγινε και η ρεβάνς, καθώς απορρίφθηκε το αίτημα για μηδενισμό της Μπορούσια, και στο ουδέτερο Βερολίνο έληξε 0-0.\nΤο φθινόπωρο του ’79, ξανά στον 2ο γύρο αλλά του UEFA, ξανά το ματς στο Μένχενγκλάντμπαχ έληξε ισόπαλο, αυτή τη φορά 1-1 με γκολ από Χάνες και Αλτομπέλι ενώ ο νεαρός, ακόμη, Λόταρ Ματέους μπήκε αλλαγή στο 59’ και έχασε τεράστια ευκαιρία προς τη λήξη. Η ομάδα του Γιούπ Χάινκες (σ.σ. ναι, από τότε εργαζόταν!) πήρε την πρόκριση στο «Τζιουζέπε Μεάτσα» σε ένα απίστευτο ματς, με τον Αλτομπέλι να ισοφαρίζει στο 92’, στέλνοντας το ματς στην παράταση (τότε δεν ίσχυαν τα εκτός έδρας γκολ) και τον Χάραλντ Νίκελ στο 110’ με πέναλτι να χαρίζει την πρόκριση στην Μπορούσια. Κι αυτή τη φορά, η ομάδα που πέρασε πήγε τελικό και… ηττήθηκε: η Γκλάντμπαχ νίκησε 3-2 την Αϊντραχτ στο πρώτο, έχασε όμως 1-0 στη ρεβάνς της Φρανκφούρτης (οι τελικοί ήταν ακόμη διπλοί, τότε).\nΣυνολικά η Ιντερ μετρά 21-9-23 ενάντια σε Γερμανούς, επιμέρους στο Μιλάνο είναι 14-1-11 και με μονάχα δύο νίκες στα τελευταία οκτώ: 4-0 τη Βέρντερ το ’10, 2-0 την Ντόρτμουντ το 19’. Στο 6-8-4 η Μπορούσια κόντρα σε ιταλικές, επί ιταλικού εδάφους δεν ηττάται στο 66% εξ αυτών (3-3-3), μάλιστα οι ήττες ήταν το ’71 (το 4-2 από την Ιντερ), το ’74 (2-0 από τη Μίλαν) και το ’13 (2-0 από τη Λάτσιο), δε λύγισε στα τελευταία τρία με Γιουβέντους (0-0 το ’15), Φιορεντίνα (4-2 το ’17) και Ρόμα (1-1 το ’19)!\nΕννοείται φαβόρες του 1.70 δεν ποντάρονται στον θεσμό. Απαγορευτικό, κι ας πάει… 5-0, ποτέ όμως, ειδικά με την Ιντερ που θα παίξει με τον γιο της γκάφας, Κολάροφ, στην τριάδα πίσω ελλείψει Μπαστόνι. Η Μπορούσια δεν είναι εντυπωσιακή, ως πέρυσι, αλλά παίζει πιο ομαδικά. Απλά οι… απέναντι έχουν Λουκάκου: combo funbetικο με γκολ του Βέλγου, over 2,5 στο ματς και με αμφίτερμα. Κι ας πάει και 1-3, δεν θα κάτσω να σκάσω, Αντωνάκη Κόντε…\nFun bet, combo ⚽\n🇮🇹🇩🇪 22:00 Ιντερ 🆚 Γκλάντμπαχ ⏩ Over 2,5 & G/G & γκολ Λουκάκου 🦊 5.50. (Bet365)\nΜίντιλαντ – Αταλάντα. Εννοείται ότι συναντιούνται για πρώτη φορά και τους έμελλε σε όμιλο Champions League. Τρομερό! Η Μίντιλαντ έπαιξε ξανά με Ιταλούς το 2015-16 σε όμιλο του Europa γνωρίζοντας δύο ήττες (5-0 έξω, 1-4 μέσα) από τη Νάπολι, στο δεύτερο είχε σκοράρει μάλιστα ο Ελ Καντουρί του ΠΑΟΚ. Η Ατλάντα έπαιξε με Δανούς στα play offs του Europa League τον Αύγουστο του ’18, έμειναν επί 210 λεπτά στο 0-0 και η Κοπεγχάγη πέρασε στα πέναλτι.\nΤο θετικό για τους «μπεργκαμάσκι» είναι ότι μετά από καιρό ξεκινούν μπροστά, μαζί, Σαπάτα και Μουριέλ, το αρνητικό είναι ότι αφενός λείπει ο Μαλινόφσκι, αφετέρου οι Δανοί… κατάπιαν σίδερα στα προκριματικά φέτος στο γήπεδό τους, με 3άρα στη Γιουνγκ Μπόις και 4άρα στη Σλάβια. Τίμιο το ασιατικό over 3,25 στο 1.90 με μισή μίζα πίσω σε ακριβώς 3 γκολ, ούτως η άλλως τα φετινά εκτός της Αταλάντα ήταν… ροντέο: 4-2 στο Τορίνο, 4-1 στη Λάτσιο, 1-4 από Νάπολι. Να συνεχιστεί, παρακαλώ.\nΤο σκάνδαλο «De Mistwedstrijd» του ‘66\nΑγιαξ – Λίβερπουλ. Απίστευτο, κι όμως… Δύο σύλλογοι που μετρούν, μαζί, 10 τρόπαια στον θεσμό έχουν 54 χρόνια να συναντηθούν, και μόνο μια φορά τα… είπαν. Ήταν Δεκέμβριος του 1966 στον 2ο γύρο του Πρωταθλητριών, με τον «Αίαντα» να περνάει χάρη στο 5-1 του Άμστερνταμ, ματς όπου είχε βάλει δύο ο Νούνινχα κι από ένα οι Κρόιφ, Ντε Βολφ και Γκρουτ, είχε μειώσει στο 90’ ο Λάουερ για την ομάδα του Μπιλ Σάνκλι. Στη ρεβάνς του «Ανφιλντ» ήρθαν 2-2, δύο γκολ ο Ρότζερ Χαντ κι άλλα τόσα ο ασταμάτητος Γιόχαν Κρόιφ.\nΩστόσο, δεν έλειψαν και τα ευτράπελα, με τη Λίβερπουλ να διαμαρτύρεται έντονα για την (ομολογουμένως κακώς) διεξαγωγή του πρώτου αγώνα: είχε τόση ομίχλη που έμεινε στην ιστορία ως «De Mistwedstrijd», ήτοι «Ο αγώνας της ομίχλης» (σ.σ. είναι εμφανές και από τις φωτό της εποχής). Οι Άγγλοι ζήτησαν να διεξαχθεί ένα 24ωρο μετά, κι ακολουθούσε το ντέρμπι με τη Μάντσεστερ Γιουνάιτεντ, οι Ολλανδοί αρνήθηκαν και αποτέλεσμα τούτου ήταν το σκανδαλώδες 5-1.\nO Άγιαξ μετρά, σε 28 ματς ενάντια σε αγγλικές ομάδες, 9-8-11 και επιμέρους 6-2-6 στο 'Αμστερνταμ, όπου όμως έχει μονάχα μια νίκη επί Άγγλων τα τελευταία 40 χρόνια (απολογισμός: 1-1-5)! Αυτή επί της Σίτι, σε ματς ομίλου, τον Οκτώβριο του 2012 με 3-1.\nΗ Λίβερπουλ έχει 8-5-1 σε 14 ματς κόντρα σε Ολλανδούς με μοναδική ήττα, την προαναφερθείσα (του 1966) από τον Άγιαξ… στην ομίχλη! Έκτοτε, επί ολλανδικού εδάφους, μετρά 3-3-0.\nΧωρίς Άλισον (σ.σ. φίλε μου Αντριαν, και με 16χρονο να παίξω, καλύτερα θα πάει), Τιάγο Αλκάνταρα και, φυσικά, Φαν Ντάικ η Λίβερπουλ, νεανικός φέτος ο Αγιαξ με έσχατη προσθήκη τον Κλάασεν της Βέρντερ. Ερώτημα βέβαια πώς θα παίξουν οι «κόκκινοι» που ως τώρα, απογοητεύουν μετά τον ιστορικό, περσινό τους τίτλο. Κι από την άλλη δε… γαργαλάει λίγο ότι έχουν 54 χρόνια να χάσουν από Ολλανδούς; Επιλογή το ασιατικό +1 του «Αίαντα» με πληρωμή αν δεν ηττηθεί και… μονάδα αν ηττηθεί ως ένα γκολ διαφορά.\nΔυάδα (απόδοσης 3.36) ⚽\n🇩🇰🇮🇹 22:00 Μίντιλαντ 🆚 Αταλάντα ⏩ Over 3,25 🦊 1.89. (Betshop)\n🇳🇱🏴 22:00 Αγιαξ 🆚 Λίβερπουλ ⏩ 1 +1 A.H. 🦊 1.78. (Betshop)\n31 χρόνια χωρίς ισοπαλία με Γάλλους!\nΟλυμπιακός – Μαρσέιγ. Άλλες δύο φορές… τα είπαν, το μακρινό ’94 αλλά και το ’11. Συνολικά ο Ολυμπιακός έχει 8-2-14 ενάντια σε γαλλικές ομάδες και το τρομερό είναι ότι έχει από το 1989 και το 0-0 με την Οσέρ του Γκι Ρου στη Βουργουνδία να φέρει ισοπαλία, 7-0-13 έκτοτε! Με Λάγιος Ντέταρι στο γήπεδο και (τον πεθερό του) Ιμρε Κόμορα στον πάγκο, τότε. Στο Φάληρο έχει 5-1-6 με πέντε ήττες στα τελευταία έξι (μόνο τη Μονπελιέ νίκησε), την τελευταία 15ετία.\nΑντίστοιχα η Μαρσέιγ έχει 4-1-1 κόντρα σε ελληνικές ομάδες, πλην αυτών με τον Ολυμπιακό είχε παίξει και με την ΑΕΚ το ’89 (2-0 εντός, 1-1 στη Νέα Φιλαδέλφεια): και, ναι, είναι αήττητη εν Ελλάδι (2-1-0).\nΟ Κασκαρίνο και ο… Γεκινί\nΣτα πιο πρόσφατα μεταξύ τους, σε όμιλο του Champions League (2011-12), καθεμιά νίκησε στην έδρα της άλλης με 1-0: η ΟΜ του Ντιντιέ Ντεσάν με γκολ του Λούτσο Γκονζάλες στο 51’ στο Καραϊσκάκη, ο Ολυμπιακός του Ερνέστο Βαλβέρδε με σκόρερ τον Γιάννη Φετφατζίδη στο 82’, στο «Βελοντρόμ». Ωστόσο Αρσεναλ και ΟΜ συνέχισαν στους «16» και ο Ολυμπιακός, πάνω από την Ντόρτμουντ, πήγε στο Europa.\nΤο 1994, στο τέλος των «πέτρινων χρόνων» του Ολυμπιακού, στον 1ο γύρο του UEFA, ο Ολυμπιακός αποκλείστηκε με δύο ήττες από τους Μασσαλούς: 2-1 στο (παλιό) Καραϊσκάκη από γκολ των Φερέρ και Μαρκέ, είχε ισοφαρίσει προσωρινά ο Ιλια Ιβιτς, και 3-0 στο «Βελοντρόμ» από δύο γκολ του Κασκαρίνο και ένα του Φερερί. Μια Μαρσέιγ που έπαιζε τότε με Ζερμέν, Ντε Βολφ, Καζονί, Ντιμπ αλλά και τον Φαμπιάν Μπαρτέζ, αγωνιζόμενη μάλιστα στη β’ κατηγορία (!) λόγω του σκανδάλου του Μπερνάρ Ταπί, ενώ ο Ολυμπιακός του Νίκου Αλέφαντου είχε ακόμη μπόλικους… -ίδηδες (Παχατουρίδης, Χαντζίδης, Καραταΐδης), στόπερ τον Νταμπίζα, κίπερ τον Τοχούρογλου και μπροστά Αλεξανδρή και Μπατίστα με τον (αείμνηστο) Ρασίντ Γεκινί να μένει στον πάγκο και τη ρεβάνς να είναι το τελευταίο του παιχνίδι με τα «ερυθρόλευκα», μπαίνοντας ως αλλαγή.\n«Πρόεδρε, άσε με να πάω στη Μαρσέγη…»\nΟ, δε, Νίκος Αλέφαντος ήταν κατά σειρά ο πέμπτος προπονητής που άλλαζε ο Ολυμπιακός μετά την μάλλον αναιτιολόγητη απόλυση του Μπλαχίν (από τον Σταύρο Νταϊφά) τον Ιανουάριο του 1993 και από τον Σεπτέμβρη του ’94 είχε εμφανιστεί ο Σωκράτης Κόκκαλης: είχαν μεσολαβήσει Αντώνης Γεωργιάδης, Απόστολος Φίλης, Λιούπκο Πέτροβιτς και Κώστας Πολυχρονίου.\nΩστόσο ο αείμνηστος Νικόλας επικρίθηκε πολύ για την ενδεκάδα του πρώτου αγώνα, Αλεξανδρής και Ιβιτς αφήνουν υπονοούμενα εναντίον του, στο Καραϊσκάκη στήνονται λαϊκά δικαστήρια και ο «Αλέ» πείθει τον Κόκκαλη να μην τον απολύσει με την αλησμόνητη ατάκα: «Πρόεδρε, άσε με να πάω στη Μαρσέγη, να φέρουμε την πρόκριση». Ο Ολυμπιακός πήγε στη Μασσαλία, αλλά δίχως τον Αλέφαντο που απολύθηκε μετά το πρώτο παιχνίδι και με τον Νίκο Γιούτσο υπηρεσιακό.\nΣαν σήμερα… ο Βαΐτσης\nΕιρήσθω εν παρόδω, μιας και μιλάμε για Ολυμπιακό και Γάλλους, ακριβώς πριν από 28 χρόνια οι Πειραιώτες έκαναν μία από τις, σπάνιες τότε, εντυπωσιακότερες εκτός έδρας νίκες τους: 1-0 τη Μονακό στο Πριγκιπάτο. Τη Μονακό του Αρσέν Βενγκέρ, ο οποίος αργότερα πήγε στην Ιαπωνία για τη Ναγκόγια Γκράμπους Εϊτ, τον Οκτώβριο του ’96 συζητούσε με τον Σωκράτη Κόκκαλη αλλά εντέλει επέλεξε την Αρσεναλ – με τα γνωστά, θριαμβευτικά αποτελέσματα.\nΕκείνο το καλοκαίρι λοιπόν, του ’92, ο Βενγκέρ είχε πάρει στη Μονακό τον Γιούργκεν Κλίνσμαν από την Ιντερ με στόχο το πρωτάθλημα αλλά και το Κύπελλο Κυπελλούχων, έχοντας στο ρόστερ και τους Γιούρι Ντζοργκαέφ, Εμανουέλ Πετί, Κλοντ Πιέλ και Ζαν Τιγκανά. Στον 2ο γύρο του Κυπελλούχων όμως, είδε τον Ολυμπιακό του Ολεγκ Μπλαχίν να τον αποκλείει, με εκείνο το αλήστου μνήμης γκολ του Γιώργου Βαΐτση στο 88ο λεπτό: η ρεβάνς έληξε 0-0 στο -παλιό- Καραϊσκάκη με τον Γιώργο Μύρτσο να… κατεβάζει ρολά.\nΑήττητος στα κεκλεισμένων ο Ολυμπιακός\nΔεν είναι η πρώτη φορά που θα αγωνιστεί στην Ευρώπη ο Ολυμπιακός κεκλεισμένων των θυρών στο νέο Καραϊσκάκη. Τη σεζόν 2010-11 οι «ερυθρόλευκοι» είχαν παίξει δίχως κόσμο, λόγω τιμωρίας, με τις Μπέσα και Μακάμπι Τελ Αβίβ για το πάλαι ποτέ UEFA Cup. Είχαν νικήσει και τις δύο με 6-1 και 2-1 αντίστοιχα, ωστόσο η νίκη επί των Ισραηλινών αποδείχτηκε φτωχή για τη ρεβάνς αφού η ήττα με 1-0 σήμανε εκείνον τον οδυνηρό αποκλεισμό.\nΠαλιότερα, στο Champions League, ο Ολυμπιακός έχει υποδεχτεί τη Λάτσιο, επίσης σε πρεμιέρα ομίλων, με το σκορ να είναι 1-1. Είναι η σεζόν με τα πρώτα του… διπλά» στον θεσμό που οδήγησαν και σε πρόκριση. Τέλος, οι νταμπλούχοι είχαν υποδεχτεί τη Γιουνάιτεντ για τους «16» με κλειστό ένα μέρος του πετάλου της θύρας 7. Σ’ εκείνο το ματς οι «ερυθρόλευκοι» είχαν θριαμβεύσει με 2-0 αλλά στη ρεβάνς ηττήθηκαν με 3-0 και αποκλείστηκαν.\n2-2-7 σε πρεμιέρες και ρέφερι για… late\nΤο… τρομερό με τον Ολυμπιακό είναι ότι για 12η σερί σεζόν του στο Champions League, κάνει πρεμιέρα ως γηπεδούχος αλλά μετρά μόνο 2-2-7: μόνο την ΑΖ Αλκμααρ το 2009 και την Ατλέτικο το 2014 νίκησε! Ερώτημα αν παίξει ο Καμαρά ή όχι (ακούγεται ότι το παιδί έχει κορωνοϊό), άρα μπερδεμένη και η τριάδα πίσω από τον Ελ Αραμπί. Με Παγέτ διαθέσιμο ο Αντρε Βίλας Μπόας στην ΟΜ, του λείπει όμως ο δικός του… Καμαρά, ο χαφ Μπουμπακάρ, με Τοβέν, Μπενεντέτο, Παγέτ μπροστά οι Γάλλοι. Ντεφορμέ εδώ και καιρό ο Αργεντινός.\nΔιαιτητής απόψε ο Ντανιέλε Ορσάτο, ο οποίος διηύθυνε τον τελικό του Champions League ανάμεσα σε Μπάγερν και Παρί, ήταν παρών στο περσινό 1-0 επί του Ερυθρού Αστέρα στο Καραϊσκάκη (με πέναλτι στο 87’), ενώ είχε σφυρίξει και στη νίκη του στη Γαλλία επί της Μονπελιέ στις 24 Οκτωβρίου 2012, με σκορ 2-1 και ανατροπή στο τελευταίο 15λεπτο με γκολ του Τοροσίδη στο 73’ και του Μήτρογλου στο 91’. Ρέφερι για… late goal, δηλαδή, πού ούτως ή άλλως τα… σηκώνουν τα ματς του Ολυμπιακού, ειδικά στο Φάληρο.\nΟι Μαρσεγέζοι έχουν ικανότατους επιθετικούς, γκολ μπορούν να βρουν, ο Ολυμπιακός χάρη στον Ελ Αραμπί είναι ικανός να σκοράρει με… μισή βάση, βάλτε και την κακή παράδοση στις πρεμιέρες, βάλτε και τα 31 χρόνια χωρίς ισοπαλία (μέσα / έξω) με Γάλλους, ένα ρίσκο το σηκώνει…\n🇬🇷🇫🇷 22:00 Ολυμπιακός 🆚 Μαρσέιγ ⏩ Over 0,5 στο 75:00 ως λήξη 🦊 2.15. (Netbet)\n🇬🇷🇫🇷 22:00 Ολυμπιακός 🆚 Μαρσέιγ ⏩ Χ & goal/goal 🦊 4.80. (Stoiximan)


Η ΓΝΩΜΗ ΤΩΝ ΟΛΙΓΩΝ: "ΦΟΥΣΚΩΤΟΙ" ΧΤΥΠΗΣΑΝ ΤΟ ΑΘΛΗΤΙΚΟ ΣΥΝΤΑΚΤΗ ΑΡΗ ΑΣΒΕΣΤΑ\nΜαφιόζικη επίθεση από δυο αγνώστους δέχθηκε σήμερα τα ξημερώματα κάτω από το σπίτι του ο αθλητικογράφος Αρης Ασβεστάς. Λίγη ώρα μετά τη βραδινή εκπομπή του στον ραδιοφωνικό σταθμό NovaΣΠΟΡ FM ο... δημοσιογράφος που καλύπτει το λεγόμενο «κυβερνητικό αθλητικό ρεπορτάζ» (ΕΠΟ, Σούπερ Λίγκα κλπ) και είχε ασχοληθεί εκτενώς και με την υπόθεση των «στημένων» αγώνων, ξυλοκοπήθηκε από δύο «φουσκωτούς» και χρειάστηκε να μεταβεί σε νοσοκομείο, όπου του τοποθετήθηκαν οχτώ ράμματα στο πρόσωπο. Την επίθεση καταδίκασε και ο Πανελλήνιος Σύνδεσμος Αθλητικών Συντακτών (ΠΣΑΤ) με ανακοίνωση του:\n«Το Διοικητικό Συμβούλιο του Πανελλήνιου Συνδέσμου Αθλητικών Συντακτών (ΠΣΑΤ) καταδικάζει με τον πλέον κατηγορηματικό τρόπο την άνανδρη επίθεση εναντίον του Αθλητικού Συντάκτη και μέλους του Διοικητικού Συμβουλίου του Συνδέσμου, Άρη Ασβεστά. Δύο θρασύδειλοι «φουσκωτοί» τραμπούκοι του έστησαν ενέδρα τα ξημερώματα, την ώρα που έφθασε στο σπίτι του, μετά την εκπομπή του στον ‘‘ΣΠΟΡ FM’’ και του επιτέθηκαν με αποτέλεσμα να τον τραυματίσουν στο πρόσωπο.\nΟ συνάδελφος μεταφέρθηκε στο νοσοκομείο, όπου του τοποθετήθηκαν οκτώ ράμματα. Η επίθεση στον Αρη Ασβεστά είναι επίθεση κατά της ελευθερίας του λόγου και της ελευθεροτυπίας. Είναι προφανές, πως οι ελεύθερες φωνές και απόψεις και τα σχόλια ενοχλούν και κάποιοι θεώρησαν ότι με τον τρόπο αυτό θα τις φιμώσουν, αλλά δυστυχώς για αυτούς επιτυγχάνουν το ακριβώς αντίθετο αποτέλεσμα.\nΤέτοιες τραμπούκικες ενέργειες, δυναμώνουν όχι μόνο το δημοσιογραφικό κόσμο που τις καταδικάζει σύσσωμος, αλλά και όλους τους υγιώς σκεπτόμενους πολίτες. Τέτοιες τραμπούκικες επιθέσεις είναι επιθέσεις και κατά της ίδιας της δημοκρατίας και είναι επίσης προφανές πως έχουν ηθικούς αυτουργούς.\nΟ ΠΣΑΤ εύχεται περαστικά στο συνάδελφο Αρη Ασβεστά και δηλώνει την πλήρη συμπαράστασή του. Τονίζει δε προς πάσα κατεύθυνση ότι τέτοιου είδους ενέργειες δεν πρόκειται να φιμώσουν τις ελεύθερες φωνές, ούτε να κάμψουν τη σταθερή θέση των Αθλητικών Συντακτών να ενημερώνουν με συνέπεια και αντικειμενικότητα την κοινή γνώμη.\nΠρέπει ακόμη να σημειωθεί πως η επίθεση στον Αρη Ασβεστά δεν είναι η πρώτη.\nΤους τελευταίους μήνες τρεις ακόμη Αθλητικοί Συντάκτες έχουν δεχθεί άνανδρες επιθέσεις με στόχο τη φίμωσή τους».\nΑναρτήθηκε από messiniaki eparxia στις 17:15


Διεθνές Φεστιβάλ Ντοκιμαντέρ στην Ιεράπετρα – Ην-Ων\nΤο Διεθνές Φεστιβάλ Ντοκιμαντέρ θα πραγματοποιηθεί στην Ιεράπετρα. Μέσα από την προκριματική διαδικασία από 1353 αιτήσεις συμμετοχών Ελλήνων και ξένων σκηνοθετών, επιλέχθηκαν 157 ντοκιμαντέρ, τα οποία θα προβάλλουν «τη γη των ανθρώπων». Οι ταινίες αυτές έχουν ως αφετηρία εκτός από τη Μινωική Κρήτη τον πρώτο μεγάλο πολιτισμό του κόσμου, πολιτισμούς των περισσότερων λαών και χωρών της γης. Φέτος το Φεστιβάλ, θα το παρακολουθήσουν πολιτιστικοί ακόλουθοι από πολλές χώρες του κόσμου, σκηνοθέτες διακεκριμένοι για την πολιτιστική τους προσφορά, πλήθος κόσμου καθώς και 72 νέοι ομογενείς από τη Ρωσία προβάλλοντας 12 ντοκιμαντέρ μικρού μήκους. Επίσης το Φεστιβάλ θα φιλοξενήσει καλλιτεχνικούς Διευθυντές και από άλλα φεστιβάλ ντοκιμαντέρ της χώρας μας ενισχύοντας τους δεσμούς μας. Για αυτή την ενδυνάμωση και στην προώθηση του πολιτιστικού γίγνεσθαι της τοπικής του κοινωνίας αλλά και της Ευρώπης ευρύτερα το Διεθνές Φεστιβάλ Ντοκιμαντέρ Ιεράπετρας έχει πλέον την Ευρωπαϊκή ταυτότητα «EFFE» 2017 – 2018 (Europe for Festivals, Festivals for Europe του European Festival Association). Το Φεστιβάλ, έχει επίσης την τιμή να καλωσορίσει φέτος το «China Dream», που όπως υποδηλώνει και το όνομα του είναι μια φαντασμαγορική συνδιοργάνωση του Φεστιβάλ της Ιεράπετρας με τα 9 μεγαλύτερα Διεθνή Φεστιβάλ της Κίνας. Είναι μια ανταλλαγή του πολιτισμού της εικόνας μεταξύ των Φεστιβάλ των δύο χωρών, που ανοίγει μεγαλύτερους ορίζοντες για το Φεστιβάλ το οποίο ήδη ταξιδεύει σε όλο τον κόσμο.\nΕξίσου όμως σημαντικό είναι το γεγονός ότι ακόμη για μια ακόμα χρονιά το Φεστιβάλ καινοτομεί δίνοντας βήμα σε νέους σκηνοθέτες ηλικίας 15 – 25 ετών, ώστε να αποκτήσουν τη δική τους καλλιτεχνική ταυτότητα στο παγκόσμιο κινηματογραφικό στερέωμα.\nΕπίσης, όπως και κάθε χρόνο, προβολές Ντοκιμαντέρ και Παράλληλες εκδηλώσεις θα φιλοξενηθούν σε πολλές πόλεις του Νομού Λασιθίου, προβάλλοντας τον πολιτισμό της εικόνας στην καρδιά της κοινωνίας. Σε αυτές τις προβολές του Φεστιβάλ σας καλώ ως Καλλιτεχνική Διευθύντρια να γίνετε θεατές και πρωταγωνιστές όπως επίσης και στην τελετή έναρξης το Σάββατο 5 Αυγούστου και ώρα 9 στην Παραλιακή Πλατεία Δημαρχείου Ιεράπετρας και τελετή λήξης Τετάρτη 9 Αυγούστου και ώρα 9 στην Παραλιακή πλατεία Δημαρχείου Ιεράπετρας.\nTagged China DreamCINEMAEFFEFESTIVALΔήμοιΔΗΜΟΣΔιεθνές Φεστιβάλ Ντοκιμαντέρ ΙεράπετραςΗΝ-ΩΝΙΕΡΑΠΕΤΡΑΚίναΚινηματογράφοςΚΡΗΤΗΛΑΣΙΘΙΝΤΟΚΙΜΑΝΤΕΡΠΕΡΙΦΕΡΕΙΕΣΠΡΑΚΤΟΡΕΙΟ ΕΙΔΗΣΕΩΝ Ην-ΩνΦΕΣΤΙΒΑΛ


Ruby in an ocean: September 2013\nΣτερεύω (ή αλλιώς συνέπειες της κοινωνικο-οικονομι...\nΣτερεύω (ή αλλιώς συνέπειες της κοινωνικο-οικονομικής κρίσης στη σκέψη)\nΒρίσκομαι μεταξύ δακρυγόνων και καμένων σκουπιδιών, έπειτα από μια πορεία διαμαρτυρίας περιτριγυρισμένος από την οργή δίπλα μου, την έκπληξη πιο πέρα στο πεζοδρόμιο και την αδιαφορία στα πρόσωπα που πίνουν τον καφέ τους ακόμα πιο μέσα, ενώ τα αυτοκίνητα υπομονετικά χαμογελάνε που το μπλοκάρισμά τους συνοδεύεται από λίγη δράση και η ανάσα μου κόβεται για να καθαρίσει με το θαλασσινό αεράκι σε λίγο, τότε που τα ζευγαράκια πάνε για ποτό και οι μεγαλύτεροι σπίτι για να δουν τις ειδήσεις.\nΠερπατάω στα σπασμένα για τις πέτρες πεζοδρόμια, στα έρημα πεζοδρόμια που κοσμούνται από διαμελισμένες τζαμαρίες εταιριών και αναλογίζομαι πόσες φορές το έχω ξαναδεί αυτό και τι ακολούθησε αυτού. Μαύρα ρούχα, κουκούλες και κράνη, ρόπαλα, πέτρες, φωτιά. Και έπειτα λόγια, αναλύσεις, αντικρούσεις, αντί- χωρίς τελειωμό. Λιτότητα στη ψυχή και το πνεύμα. Ύλη διαλυμένη μόνο γύρω, και δομές κατακερματισμένες στο νου. Η λογική τρέπεται σε φυγή, εδώ κυριαρχεί το θυμικό, εκείνο των πόλεων που κουβαλούν χλιδή και μαυρίλα, προοπτική και τρέλα. Κατεβασμένα μούτρα, κενό κάπου κει μέσα, ούτε οργή, ούτε πάθος, μόνο μετάνοια.\nΓυρίζω σπίτι και πιάνω ένα βιβλίο για να ηρεμήσω. Διαβάζω για το πώς η θρησκεία ως πρακτική ηθικής καθοδήγησης (όχι ως θεωρία) μπορεί να βοηθήσει τους άθεους να βρουν το δρόμο τους στο χάος του φιλελευθερισμού (όχι μόνο του νέο- αλλά γενικά). Ω ναι, έχει τόση αλήθεια. Σκατά. Το κλείνω και βάζω μεταμεσονύκτια funky εκπομπή. Ξεχνάω, ξεχνιέμαι, αφήνομαι, όλα είναι funky, μην ασχολείσαι άλλο. Κοιμήσου. Τόσα λίγα για χθες, στερεύω.\nPosted by VKP at 5:27 AM No comments:\nLabels: Αυτοβιογραφία, Μετά την οργή, Οργή, πορείες, Σκέψεις\nΤο καλοκαίρι ξεκινά πάντα την πρώτη φορά που πηγαίνεις για μπάνιο και τελειώνει τότε που συνειδητοποιείς ότι δε θα ξαναπάς στη θάλασσα. Αρχίζει με μια υπόσχεση απόλαυσης και ολοκληρώνεται με την τελική πλήρωση της απόλαυσης που μοιάζει με το μελαγχολικό τέλος ενός έρωτα.\nΗ χθεσινή είναι μια μέρα που ανήκει στις τελευταίες του καλοκαιριού. Ξημέρωσε με συννεφιά που έκρυβε έναν κατά τα άλλα καυτό ήλιο, ξημέρωσε με δευτεριάτικες σκέψεις άγχους, πραγμάτων που βρίσκονται σε αναμονή, δουλειών που δεν έχεις σκεφτεί ακόμα ότι πρέπει να γίνουν.\nΗ μέρα έπαιξε μεταξύ αραιής συννεφιάς και πιο έντονης, με μια υπόσχεση βροχής, ακόμα και καταιγίδας. Η βόλτα μέχρι τη θάλασσα ανακήρυξε πανηγυρικά νικητή τον ήλιο που συνόδεψε το θαλασσινό βοριαδάκι στο μπάνιο μας. Ο ήλιος να κατεβαίνει διαγώνια και να λαμπυρίζει η αντανάκλασή του μέχρι τις ακτές του κόλπου στο βάθος που αρχίζει να χάνεται από τη θαμπάδα του φωτός.\nΤο κορμάκι μας ζεστάθηκε από αυτόν και δροσίστηκε μαζί από τον βοριά που δεν σεπτεμβρίασε ακόμα αλλά είπε να παραμείνει ζεστός αρκετά όσο εκείνος του Αυγούστου. Αυτό μόνο μέχρι την ώρα που την αντικριστή θαμπάδα θα διαδεχόταν το ήσυχο μισοφώς του σούρουπου που ερχόταν από νωρίς και αποχαιρετούσε τον Αύγουστο. Τότε είχαμε ήδη φύγει με την υπόσχεση ότι όσο κρατάει η βασιλεία του κίτρινου κύκλου θα ξαναφήναμε το κορμί μας λεύτερο να ζεσταθεί.\nΣτο γυρισμό μετράμε τις δουλειές και τις υποχρεώσεις και βγάζουμε ότι υπάρχει χρόνος και για άλλο μπάνιο. Αύριο θα θελήσουμε ίσως να βρούμε χρόνο και για παραπάνω. Τα μπάνια του Σεπτέμβρη, καθένα σα να είναι το τελευταίο, σφύζουν από ησυχία που πότε κλίνει προς την ευτυχία της ολοκλήρωσης και άλλοτε προς τη θλίψη ενός προδιαγεγραμμένου τέλους. Τα μπάνια αυτά δίνουν ψευτουποσχέσεις για αιώνιο έρωτα και καθοδηγούν στο μαρασμό μετά το ερωτικό αποκορύφωμα του Αυγούστου.\nΌποιος συνεχίζει να πιστεύει σε αυτόν τον έρωτα τιμωρείται με ένα πρώιμο κρύωμα ή με έναν ψυχαναγκασμό. Όποιος όμως ακούσει τη σιωπή εκεί κατά το απόγευμα που αδειάζει η παραλία, ολοκληρώνει τον έρωτα με μια ολοζώντανη ανάμνηση. Βλέπει ότι έζησε και φέτος το καλοκαίρι, ότι η Ιουλιανή προσμονή, αγωνία, υπόσχεση οδήγησε στην Αυγουστιάτικη ολοκλήρωση, αποζημίωση, χαλαρότητα και ξεγνοιασιά. Για να βρει πλέον την σιωπή της ήρεμης μελαγχολίας στα μπάνια του Σεπτέμβρη.\nPosted by VKP at 1:28 PM No comments:


Τρίτη, 31-Μαρ-2020 13:50\nΤο πηγάδι με τις ερωτήσεις μοιάζει χωρίς πάτο. Καθώς οι κυβερνήσεις είναι αντιμέτωπες με την επιδημία του COVID-19, οι προοπτικές εξόδου από την κρίση συνοδεύονται με μια συσσώρευση ιλιγγιωδών ερωτημάτων για την κατάσταση του κόσμου μετά τον κορονοϊό.\n"Θα είναι κάτι εφήμερο ή μία [μόνιμη] τάση; Θα είμαστε μάρτυρες ενός γεγονότος που θα αναδιαμορφώσει τις διεθνείς σχέσεις και τις σχέσεις ανάμεσα στα κράτη;" διερωτάτο την περασμένη εβδομάδα ο Άαρον Μίλερ, του ιδρύματος Κάρνεγκι για τη Διεθνή Ειρήνη στη διάρκεια διαδικτυακού σεμιναρίου.\nΚαι προσθέτει, υποδεικνύοντας την ευθραυστότητα των Ηνωμένων Πολιτειών του Ντόναλντ Τραμπ: "Αυτή η κυρίαρχη θέση ή απουσία κυρίαρχης θέσης θα ανοίξει ευκαιρίες για διάφορες χώρες στον κόσμο ή θα υποδείξει τις αδυναμίες τους;" Μια αναφορά που παραπέμπει προφανώς στην Κίνα, δεδηλωμένη ανταγωνίστρια των ΗΠΑ για την παγκόσμια κυριαρχία τις επόμενες δεκαετίες.\n"Το ενδεχόμενο κοινωνικών ταραχών στις χώρες που δεν έχουν δίχτυ ασφαλείας για εκείνους που έχασαν τη δουλειά τους, μου φαίνεται πολύ πραγματικό με πιθανό αντίκτυπο στη διακυβέρνηση και πέρα απ'αυτήν", συνοψίζει ο Τζόσουα Γκέλτσερ, καθηγητής νομικής στο Πανεπιστήμιο Τζορτζτάουν της Ουάσινγκτον.\n"Παρακολουθούμε ένα πρωτοφανές 'κλικ'", λέει στο Γαλλικό Πρακτορείο ο Μπακαρί Σαμπέ, διευθυντής του Ινστιτούτου Τιμπουκτού με έδρα το Ντακάρ, αναφερόμενος στην αδυναμία των ευρωπαϊκών και αμερικανικών υγειονομικών στρατηγικών. "Να την όλη η παγκόσμια ελίτ που θεωρητικοποίησε εδώ και τόσο καιρό τον φιλελευθερισμό και την παγκοσμιοποίηση και που ήταν η πρώτη που έκλεισε τα σύνορά της".\nΟ "σβησμένος" ΠΟΥ\nΗ αποπαγκοσμιοποίηση θα μπορούσε να επιταχυνθεί στα απόνερα της κρίσης. "Θα υπάρξουν οπωσδήποτε περισσότερες συγκρούσεις που θα συνδέονται με εμπορικά συστήματα και την ανάγκη να ασφαλιστούν οι αλυσίδες εφοδιασμού", εκτιμά ο Πρατάπ Μπανού Μέχτα, ερευνητής πολιτικών επιστημών στο Πανεπιστήμιο Ασόκα κοντά στο Νέο Δελχί, σε άρθρο που δημοσιεύεται στον ιστότοπο της εφημερίδας The Indian Express.\nΟ Ντόναλντ Τραμπ, ο Κινέζος Σι Τζινπίνγκ ή ο Ινδός Ναρέντρα Μόντι δεν βάζουν στην άκρη τους σκοπούς τους, δηλώνει. Ενώ η πανδημία μονοπωλεί την μπάντα των συχνοτήτων, "διάφορα κόμματα και πολιτικές ιδεολογίες, από τον Τραμπ έως τον Μόντι και τον Σι, δεν σταματούν να χρησιμοποιούν την κρίση προκειμένου να εξυπηρετήσουν τους δικούς τους σκοπούς".\n"Ο ψυχολογικός και συμβολικός παράγοντας της ανακάλυψης εκ νέου μιας Ευρώπης ευάλωτης, αδύναμης ακόμη και για τον εαυτό της, ανίκανης για συντονισμό, θα βαρύνει πολύ στις νέες σχέσεις με την Αφρική", εκτιμά ο Μπακαρί Σαντέ, προβλέπντας πως η Κίνα θα έχει ακόμη μεγαλύτερη παρουσία στην ήπειρο.\nΟ Παγκόσμιος Οργανισμός Υγείας (ΠΟΥ), θεωρητικά η παγκόσμια αρχή στο θέμα αυτό, "μοιάζει όλο και περισσότερο σβησμένος", σημειώνει ο Μπαρτελεμί Κουρμόν, ερευνητής στο Ινστιτούτο Διεθνών και Στρατηγικών Ερευνών (IRIS) στο Παρίσι.\n"Δεν επιδιώκουμε τόσο να εξαλείψουμε τον ιό όσο να μην εκτεθούμε πολύ σε αυτόν", διαπιστώνει σε μια διαδικτυακή συνέντευξη. "Ποια νομιμότητα θα αποδώσουμε στους διεθνείς θεσμούς, αν οι τελευταίοι δεν έχουν την εξουσία να διαχειριστούν τις κρίσεις; (...) Είναι το σύστημα του κόσμου στο οποίο ζούμε που βγαίνει λίγο πιο αδύναμο απ' αυτή την κρίση".\nΤο δύσκολο καλοκαίρι του 2020... (36)


Ολυμπιακός - Το μυστικό του Βασίλη Σουρλή (vid+pics)\nΕίναι ένα από τα «διαμαντάκια» που υπάρχουν στο ρόστερ του Ολυμπιακού. Ένας από τους παίκτες, που πιστεύουν πολύ στο μεγάλο λιμάνι και θεωρούνται το μέλλον του πειραϊκού συλλόγου. Ο λόγος για τον Βασίλη Σουρλή.\nΟ Πέδρο Μαρτίνς τον υπολογίζει. Το απέδειξε περίτρανα στην αρχή της σεζόν, όταν τον χρησιμοποίησε στα ευρωπαϊκά με τη Νέφτσι, αλλά και στα ματς του πρωταθλήματος. Είναι επίσης δεδομένο ότι το διάστημα που θα λείψουν από τον Ρέντη οι Μαντί Καμαρά, Αγκιμπού Καμαρά και Πιερ Κουντέ για το Κόπα Αφρικα, ο Βασίλης Σουρλής θα πάρει χρόνο συμμετοχής στην πρώτη ομάδα από τον Πέδρο Μαρτίνς.\nΘα είναι ένας από τους παίκτες που θα χρησιμοποιηθούν από τον Πορτογάλο τεχνικό στη μεσαία γραμμή, με τον νεαρό άσο να δείχνει έτοιμος να αρπάξει από τα μαλλιά τις ευκαιρίες που θα του δώσει ο Ιβηρας.\nΚοινοποίηση: Ολυμπιακός – Το μυστικό του Βασίλη Σουρλή (vid+pics)